Trailer Siri WandaVision Dipertontonkan Secara Rasmi!

Sebentar tadi drama bersiri aksi yang ditunggu-tunggu ramai, WandaVision telah dipertontonkan trailer nya secara rasmi di semua platform media sosial bersempena dengan Emmy Awards 2020.

Meninjau di laman Twitter, #WandaVision turut trending apabila peminat menyatakan rasa teruja mereka untuk menonton kisah yang lebih mendalam mengenai watak Marvel, Wanda Maximoff atau juga dikenali sebagai Scarlet Witch bersama kekasihnya, Vision.

Dalam pada itu, pihak Disney telah mengumumkan siri ini akan ditayangkan tidak lama lagi secara eksklusif menerusi platform Disney+.

Sedikit sinopsis mengenai siri WandaVision, kedua-dua adiwira ini telah kembali ke masa dahulu yang mana mereka terbabit dalam sebuah sitkom klasik. Bagaimanapun, mereka mula menyedari bahawa segala-galanya yang terjadi bukanlah seperti yang diharapkan mereka sebelum ini.

Disney+ boleh ditonton secara atas talian di beberapa negara seperti Amerika Syarikat, Kanada, Belanda, Australia, New Zealand, Puerto Rico, Austria,Jerman, Ireland, Itali, Perancis,Spain, Switzerland, India dan United Kingdom. Bagaimanapun langganan ini masih belum disertakan di Asia Tenggara termasuk Malaysia.

A post shared by Marvel Entertainment (@marvel)


Misteri! Begini Rupa ‘Susuk’ Yang Terlihat Dalam X-Ray Di Tubuh Wanita 55 Tahun

Sebuah posting dari seorang pengguna Instagram yang menunjukkan bahagian dalam tubuh wanita yang memakai ratusan susuk menjadi kecoh di media sosial.

Kemunculan ratusan susuk dapat dilihat dalam foto X-ray atau sinar-X yang dikongsi oleh pengguna Instagram Tasqia Syabira di akaun @tasyabira.

Dalam sinar-X itu, jelas bahawa ratusan susuk menempati tubuh wanita di bahagian punggung, dan wanita itu berumur 55 tahun. Ia kelihatan seperti garis putih yang tersebar di seluruh tubuh wanita itu.

Tasqia kemudian menjelaskan tentang pemakaian susuk dari sisi sains perubatan yang dia pelajari. Menurut Tasqia, susuk dalam sains perubatan disebut Charm Needles kerana kelihatan seperti jarum.

Peliknya susuk jarang menyebabkan komplikasi dan tidak dapat dilihat ketika seseorang menjalani pembedahan. Susuk akan dapat dilihat ketika menjalani sinar-X sahaja.

“Susuk ini jarang menyebabkan komplikasi jadi biasanya lepas di X-ray tu tak sengaja terjumpa. Di X-ray ada, tapi kalau dibedah tak ada begitu”- tulisnya.

Lebih aneh dan tidak masuk akal, susuk ini boleh bergerak sendiri. Ini dialami oleh seorang pensyarah Tasqia ketika menjalani pembedahan pada pesakit.

Tasqia mengatakan bahawa susuk sukar dilihat dengan mata kasar. Tetapi ia akan muncul ketika orang yang pakai susuk menjalani sinar-X.

“Mengapa ia boleh dilihat melalui sinar-X? Oleh kerana ia terbuat dari emas dan tembaga, jadi ia kelihatan jelas pada sinar-X,” katanya.

Tasqia sendiri juga masih tertanya-tanya mengapa susuk itu tidak kelihatan semasa pembedahan. Oleh itu, jika susuk itu dijangkiti, sukar untuk mencari sumbernya.

Tasqia menjelaskan bahawa susuk ini dipasang mengikut permintaan orang yang ingin memasangnya.

“Ia boleh berada di mana saja,  pada bahagian kepala, selebihnya di kaki, tangan, perut, dada, payudara, dan lain-lain,” tulis Tasqia.

X-ray yang menunjukkan beratus-ratus susuk yang diposting di Tasqia InstaStory menjadi viral di media sosial dan menerima pelbagai reaksi dari netizen.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Diminta Berbogel, Aktres Bollywood Ini Dakwa Nyaris Dicabul Oleh Pengarah Filem

Pengarah terkenal di India, Anurag Kashyap dituduh menyerang secara seksual pelakon Bollywood Payal Ghosh.

Tidak menerima tuduhan melakukan perbuatan buruk, akhirnya Anurag membuka mulut untuk membetulkan keadaan. Dia merasakan bahawa pelakon Payal Ghosh sedang berusaha menjatuhkannya.

Payal Ghosh hanya mendedahkannya baru-baru ini kerana ramai yang memintanya untuk berdiam diri. Payal memberitahu dalam wawancara IANS bahawa kejadian itu berlaku pada tahun 2014 ketika dia ingin menjadi pelakon untuk salah satu filemnya.

“Anurag mengatakan bahawa gadis-gadis sanggup tidur dengannya hanya untuk membuat satu filem dengan Ranbir Kapoor. Pada masa itu, dia membuat filem Bombay Velvet. Saya takut pada masa itu. Bilik itu mempunyai banyak kaset, buku dan sofa. Rasanya seperti perpustakaan. Selepas itu, dia tiba-tiba berbogel di depan saya dan meminta saya menanggalkan pakaian saya. Kemudian saya berkata, ‘Tuan, saya tidak selesa’, “- kata Payal Ghosh, dipetik dari Daiji World.

Payal terus keluar dari tempat tersebut dan dia tidak pernah berjumpanya lagi.

Setelah hal ini tersebar, pengarah filem itu akhirnya menulis tweet pada hari Ahad, 20 September 2020. Anurag mengatakan bahawa tuduhan itu tidak berasas.

“Anda telah buatkan saya lama berdiam diri. Tidak mengapa. Tetapi ketika anda menutup mulut saya, anda banyak membuat penipuan sehingga anda juga menyeret wanita lain ke dalamnya. Jagalah maruah, Puan. Yang akan saya katakan ialah semua tuduhan anda tidak berasas. Saya tidak pernah berkelakuan seperti ini, dan saya juga tidak bertoleransi dengan tingkah laku seperti itu,”- kata Anurag.


[VIDEO] Besarnya! Nia Ramadhani Sewa Rumah Mewah Untuk Anjing Peliharaan

Nia Ramadhani terkenal sebagai artis yang kaya-raya. Dia bahkan menyediakan rumah khas untuk anjing peliharaannya. Dalam video yang dimuatnaik di saluran youtube TRANS TV Official, Nia, mengakui bahawa dia menyewa sebuah rumah selama 6 bulan. Nia nampaknya menjadikan rumah itu untuk bermain dengan anjing kesayangannya, Maximus.

Nia mendedahkan bahawa dia sudah menganggap Maximus sebagai teman rapat. Oleh itu, dia merasa wajar untuk menyediakan kemudahan mewah untuk Maximus.

Sebelum ini, bintang drama Bawang Merah Bawang Putih itu mendapat kecaman di akaun instagram miliknya selepas mengambil keputusan untuk membela anjing.

Tindakan Nia itu bagaimanapun mendapat reaksi negatif daripada netizen yang beranggapan bahawa seorang muslim tidak sepatutnya mengambil anjing sebagai haiwan peliharaan.

Apatah lagi tindakan Nia yang dilihat begitu mesra mengusap anjingnya itu sekaligus memberi kesan negatif pada pandangan umum apatah lagi wanita itu sudah bergelar hajjah.

A post shared by Nia Ramadhani Bakrie (@ramadhaniabakrie)


“Janganlah Main Fitnah”- Zizie Izette Nafi Positif COVID-19

Menerusi laman Insta-Story nya, pelakon Datin Seri Zizie Izette menafikan dakwaan kononnya dia telah dijangkiti wabak COVID-19 dan disahkan positif.

Dakwaan tersebut muncul dipercayai dimuatnaik oleh seorang netizen yang meminta mana-mana individu yang bertemu dengan suaminya, Datuk Seri Bung Moktar Radin untuk membuat ujian pengesahan wabak tersebut. Tegas Zizie, dakwaan tersebut hanyalah fitnah semata-mata malah dia juga hanya bertemu suami tercinta dari jarak jauh yang mana dia turut memuatnaik video pertemuan mereka di Insta-story.

Dalam pada itu, Zizie berharap agar mana-mana pihak tidak menaburkan fitnah ketika musim kempen pilihanraya di Sabah sedang rancak dijalankan.

Malah, Zizie turut mendedahkan bahawa Bung Moktar merupakan seorang yang pembersih dan mementingkan kesihatan.

“Sihat-sihat juga dia, orangnya yang cukup jaga kebersihan dan kesihatan insya-Allah,” kongsinya lagi.

Untuk info, Zizie telah mendirikan rumah tangga dengan Bung Moktar sekitar Disember 2009.

Hasil perkahwinan, mereka dikurniakan tiga orang cahaya mata termasuk pasangan kembar lelaki. Pasangan ini juga turut mempunyai dua orang anak angkat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Chazynash Mohon Maaf Video ‘Gelang Pink’ Sekadar Bahan Jenaka

Baru-baru ini, di media sosial hangat memperkatakan mengenai sebuah video yang dimuatnaik oleh personaliti media sosial, Chazynash dalam kunjungannya ke sebuah restoran yang mana mencetuskan kebimbangan orang ramai selepas dia dilihat memakai gelang berwarna merah jambu.

Biarpun telah menjelaskan ianya sekadar lakonan semata-mata, namun Nash teruk dikecam oleh warganet kerana beranggapan dia tidak sensitif mengenai isu terkini. Menyedari isu ini semakin hangat diperkatakan, Nash menerusi sebuah hantaran terbaru di laman Instagram membuat permohonan maaf secara terbuka.

Jelasnya, tujuan dia memuat naik video berkenaan bukanlah kerana ingin memperlekehkan mana-mana pihak sebaliknya hanya sekadar hiburan.

Dedah empunya nama sebenar Syed Fernarsh Ibni Dato’ Seri Syed Badlishah Jamalullail ini lagi, mereka yang terlibat dan juga set lakonan itu juga telah dirancang sepenuhnya dan ianya bukanlah video ‘prank’ seperti didakwa ramai.

Sebagai info, gelang berwarna merah jambu hanya akan dipakai oleh individu yang diwajibkan menjalani kuarantin selama 14 hari di kediaman mahupun premis masing-masing selepas pulang dari luar negara mahupun disyaki mempunyai gejala wabak COVID-19.


Kenali Liu Yaxi, Pelakon Lagak Ngeri Mulan Yang Sangat Jelita!

Baru-baru ini tular di media sosial mengenai pelakon lagak ngeri filem Mulan, Liu Yaxi yang mana dia menjadi perhatian kerana memiliki rupa paras yang cukup jelita.

Untuk info, Yaxi merupakan ‘double stunt’ bagi Liu Yifei yang memegang watak sebagai Mulan. Yaxi mula mendapat perhatian ramai apabila dia berkongsi foto-foto memakai kostum Mulan ketika berada di set penggambaran. Selain Mulan, sebenarnya Yaxi turut melakonkan aksi pelbagai watak yang lain. Berikut kami tampilkan beberapa info menarik mengenai figura ini.

A post shared by 刘亚西 YAXI.LIU (@_liuyaxi)

Meskipun Yifei melakukan hampir 90% aksi lagak ngeri dalam Mulan,namun media antarabangsa melaporkan Yaxi melakonkan lebihan 10% aksi yang lebih merbahaya.

Ketika artikel ini ditulis, Yaxi mempunyai lebih dari 70 ribu pengikut di laman Instagram. Jumlah pengikutnya meningkat selepas gambarnya sebagai Mulan hangat diperkatakan. Barangkali Yaxi mungkin akan mendapat ‘verified’ dari pihak Instagram tidak lama lagi!

Selain Mulan, siapa sangka Yaxi turut melakonkan aksi bagi watak antagonis dalam filem Mulan iaitu Xianniang. Yaxi turut berkongsi gambarnya dalam solekan penuh di laman Instagram.

Ramai yang tertanya mengenai umur pelakon lagak ngeri ini. Percaya atau tidak, Yaxi baru sahaja berumur 22 tahun dan akan menyambut ulangtahun kelahirannya pada Oktober depan.

Ketika terdapat segelintir peminat yang bertanyakan pada Yaxi mengapa tidak hanya dia yang memegang watak Mulan, pelakon lagak ngeri ini tampil dengan penjelasannya tersendiri.

Menurut Yaxi, dia begitu mengagumi Yifei dan meminta pengikutnya untuk menghormati bakat mereka di dalam bidang masing-masing.


Teguran Bapa Mira Filzah Buat Ramai Terharu

ººSemalam, pelakon dan pengacara Mira Filzah memuatnaik foto kenangan bersama keluarganya di laman Instagram. Hantaran tersebut dibuat bersempena dengan sambutan hari lahir bapa nya yang ke 56 tahun.

Dalam hantaran tersebut, Mira atau nama sebenarnya Nur Amirah Filzah Binti Badioezaman,27 bukan sahaja berkongsi foto keluarga malah turut memuatnaik suntingan perbualan di aplikasi whatsapp bersama bapanya.

Menerusi perkongsian tersebut, kelihatan teguran yang dibuat bapa pelakon itu mengenai cara pemakaian yang lebih sopan ketika berada di khalayak ramai.

Kongsi Mira, perwatakan bapanya cukup unik. Biarpun tidak bercakap banyak, namun bapanya mempunyai cara tersendiri untuk meluahkan rasa sayang dan tanggungjawabnya kepada keluarga. Dalam pada itu,rata-rata pengikutnya dan rakan-rakan selebriti meluahkan rasa terharu serta mengagumi sikap bapa Mira yang begitu bertanggungjawab dan mengambil berat perihal anak-anaknya.

Untuk rekod, Mira telah selamat mendirikan rumahtangga dengan Wan Emir Astar pada 3 September yang lalu dalam majlis pernikahan yang cukup meriah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selain Kris Dayanti, 7 Artis Muslim Ini Memiliki Anjing Peliharaan

Sebenarnya, dibolehkan memelihara anjing bagi orang Islam untuk tujuan tertentu seperti menjaga ternakan atau memburu. Namun haram untuk dijadikan haiwan peliharaan di rumah untuk bermanja-manja dan dibelai-belai. Mana tidaknya, air liur anjing itu sendiri tidak bersih dan hanya boleh hilang setelah disucikan dengan tanah sebanyak 7 kali.

Tetapi nampaknya, sebilangan artis Muslim berikut tidak mempedulikan hal ini dan masih menyimpan dan mencintai anjing sebagai haiwan peliharaan mereka. Siapa artis ini? Lihat senarai berikut.

Krisdayanti juga memiliki anjing peliharaan jenis poodle. Bukan hanya satu, bekas isteri Anang Hermansyah ini memiliki dua ekor sekaligus, iaitu coklat dan putih. Krisdayanti pernah berkongsi foto berjalan-jalan dengan anjingnya.

Luna Maya mempunyai dua anjing peliharaan berwarna hitam dengan nama Jelly dan Bobbalola. Di Instagramnya, Luna beberapa kali menunjukkan momennya ketika bermain dengan anjing.

Sebelum berkahwin dengan Ammar Zoni, Irish Bella juga pernah dikecam kerana memelihara anjing. Hal ini terjadi setelah Irish mengambil gambar dengan anjing poodle. Tetapi sekarang, Irish Bella telah memutuskan untuk memakai tudung, tetapi belum diketahui apakah dia masih memiliki anjing atau tidak.

Pelakon dan model, yang memeluk Islam pada tahun 2003 ini memang dikenali sebagai artis yang sangat menyayangi kepada haiwan. Selain memelihara anjing, Davina Veronica juga merupakan salah satu pengasas tempat perlindungan penyelamatan haiwan domestik, terutama untuk anjing dan kucing, yang diberi nama Garda Satwa Indonesia.

Setelah berkahwin dengan Josscy, Rina Nose juga memutuskan untuk memelihara anjing. Bukan hanya satu tetapi dua iaitu Pumpkin dan Popcorn. Dia juga membuat akaun Instagram khas untuk anjingnya.

Rasa sayang Sophia Latjuba terhadap haiwan tidak dapat diragui. Bekas kekasih Ariel NOAH ini malah mengatakan bahawa anjing adalah haiwan kegemarannya. Menurut Sophia, anjing mempunyai etika kerja yang baik.

Selain daripada hobi menunggang kuda, Nabila Syakieb juga minat untuk memelihara anjing. Di rumahnya, Nabila Syakieb mempunyai beberapa ekor anjing, seperti doberman, dan toy poodle . Sebenarnya, anak-anak Nabila Syakieb sangat menyayangi anjing yang dipelihara.

Baru-baru ini Al Ghazali telah berkongsi gambar dengan anjing peliharaannya yang bernama Jude. Anak lelaki Maia Estianty dan Ahmad Dhani ini nampaknya sangat menyayangi Jude sehingga dia memanggilnya sayangku. Setelah mendapat kecaman, Al Ghazali dengan bijak menjawab dengan mengatakan bahawa dibolehkan menggosok kepala anjing itu asalkan tidak mengenai air liur anjing itu.


“Saya Tak Ada Income”- Ashira Dedah Dihalau Keluar Dari Rumah

Biarpun menerima khabar gembira apabila berjaya terpilih sebagai salah seorang peserta Gegar Vaganza 7 (GV7), namun penyanyi Ashira terpaksa mengharungi dugaan apabila dia dihalau keluar dari rumah sewanya sehari selepas mendapat berita mengenai pemilihannya dalam program realiti itu.

Menurut Ashira, kejadian tersebut terjadi selepas dia gagal membayar duit sewa rumah sebanyak RM1, 200 hampir enam bulan kerana begitu terkesan dengan Perintah Kawalan Pergerakan (PKP) yang dilaksanakan pada Mac lalu.

Sebelum ini, Ashira bergantung pada pendapatannya sebagai penyanyi di sebuah kelab malam namun kerana pelaksanaan PKP, dia hilang sumber pendapatan, dedah pelantun Di Ombak Resah ini, Ashira terpaksa menumpang sementara waktu di rumah kakaknya.

“Sejak PKP kehidupan saya tak berapa baik dan hilang punca pendapatan. Sebelum ini, saya menyanyi di sebuah kelab malam tapi sekarang kan tak dibenarkan buka sebab itu saya tak ada income.

“Saya ada cuba pelbagai cara untuk survive dengan menjual laksa dan tolong kawan berniaga secara online tapi nampak gayanya semua tak menjadi dan saya cuba benda lain juga, buat live di Bigo.

“Dapat la duit sikit untuk bayar bil elektrik dan air tapi masih tak lepas bayar sewa rumah. Setengah tahun juga saya tak mampu nak bayar. Kalau ada duit lebih pun saya boleh bayar dalam RM100 macam itu.

“Allah beri dugaan.Sehari selepas dapat berita saya layak masuk GV7, saya diminta keluar dari rumah itu dan hari ini (Selasa) merupakan hari terakhir saya perlu serahkan kunci,” katanya kepada Murai.my.

Akui Ashira, dia berasa sangat tertekan dan kadang-kala menangis mengenangkan nasib yang menimpanya.

“Saya betul-betul down, saya macam tak yakin boleh ke saya teruskan sebab saya rasa langsung tak ada apa-apa. Saya tak ada income, saya terpaksa berpisah dengan anak.

“Walaupun dekat, tapi mungkin saya tak boleh berjumpa dengannya selalu dengan keadaan saya macam ini. Saya tak drive kerana saya tak ada kereta. Sebelum ini saya hanya bergantung pada Grab untuk ke sana sini”

“Saya memang tertekan, kadang-kadang saya akan menangis dan mengadu pada Allah ‘Apakah kesalahan besar yang saya pernah buat dalam hidup sampai diuji sebegini”

“Ujian itu satu per satu menimpa saya” katanya sebak.

Ashira yang sudah bercerai dengan suaminya sejak lima tahun lalu bagaimanapun bersyukur kerana bekas suaminya tidak mengabaikan nafkah anak mereka, Megat Shazril Haziq Hadi, 14 biarpun tahu pendapatan bekas suaminya yang merupakan seorang pemuzik turut terjejas.

“Dia masih lagi memberi nafkah dan dia memang banyak tolong. Dia pun bukan orang senang sebab dia pun ahli muzik, jadi benda sama yang jadi dekat saya jadi dekat dia juga. Tapi dia memang sentiasa ambil tahu pasal anak dia dan tolong sedaya upaya apa yang dia mampu” dedahnya lagi.

Ashira ditemui Murai.my ketika di sidang media memperkenalkan barisan peserta program realiti Gegar Vaganza musim ketujuh yang membariskan 14 orang peserta di Envi Skydining, Aras 36, Menara Ta One, Jalan P. Ramlee, Kuala Lumpur pada petang Selasa.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isu Video ‘Gelang Pink’ Chazynash, Ismail Sabri Serahkan Pada Polis

Isu mengenai video ‘gelang pink’ yang dibuat oleh personaliti media sosial, Chazynash di laman Instagram nya baru-baru ini masih hangat diperkatakan.

Biarpun sudah memohon maaf, namun video tersebut telah mendapat perhatian pihak kerajaan yang mana telah diulaskan menerusi sebuah sidang media pada petang Selasa. Menurut Menteri Kanan (Keselamatan), Datuk Seri Ismail Sabri Yaakob dia menegaskan mana-mana individu yang mempersendakan ‘gelang pink’ yang diketahui umum hanya untuk mereka yang menjalani kuarantin dianggap sebagai satu kesalahan kerana menipu orang ramai.

“Kalau dia tu betul-betul dikuarantin, keluar dengan pakai gelang tentu saja dia akan dikenakan tindakan.

“Kalau dia tidak dikenakan kuarantin, tapi pakai gelang, dia juga menipu menggunakan bahan atau peralatan daripada Kementerian Kesihatan untuk tindakan tertentu bertujuan tertentu dan tujuan dia adalah menipu orang ramai. Dia pun salah melakukan perkara tersebut,” katanya dalam sidang media tersebut.

Mengulas lebih lanjut, Ismail menyerahkan kepada pihak polis untuk mengambil tindakan selanjutnya berhubung perkara tersebut. Dalam pada itu, dia juga berharap agar kes seumpama ini tidak dijadikan sebagai bahan gurauan kerana melibatkan isu yang besar.

“Terserah kepada polis untuk ambil tindakan.

“Saya harap kita perlu bertanggungjawab. Jangan kita menjadikan ini sebagai bahan mainan atau ketawa. Ini melibatkan isu nyawa, isu yang besar.

“Jadi, jangan menganggap ini perkara yang boleh dibuat lawak, dimain-mainkan kerana kesannya adalah amat besar,” tambahnya.

Terdahulu, Chazynash atau nama sebenarnya Syed Fernarsh Ibni Dato’ Seri Syed Badlishah Jamalullail mencetuskan kontroversi apabila memuat naik video menunjukkan dia memakai ‘gelang pink’ ketika makan di restoran.

Bagaimanapun, dia menjelaskan video itu merupakan lakonan semata-mata dan membuat permohonan maaf secara terbuka.

Menerusi carian Murai.my terkini, video tersebut telah pun dipadam di laman Instagram nya setelah mendapat teguran daripada pihak kerajaan.


Pakai Baju Pernikahan, Nur Sajat Bakal Umum Berita Gembira

Di laman Instagram nya, usahawan kosmetik sensasi Nur Sajat Kamaruzzaman mencuri perhatian warganet apabila memuat naik beberapa foto dan video yang memperlihatkan dia di dalam busana rona putih ala pengantin.

Seolah-olah memberi gambaran sesuatu, pelantun Makhluk Penggoda ini turut menulis ringkas yang mana dia bakal mengumumkan satu khabar gembira tidak lama lagi.

“Nantikan berita gembira dari saya nanti,” tulis Sajat.

Dalam pada itu, warganet turut membuat spekulasi masing-masing dengan beranggapan bahawa dia bakal berkahwin tidak lama lagi dan tidak kurang juga menganggap ianya merupakan gimik Sajat untuk mengeluarkan produk baharu keluaran syarikatnya.

Untuk rekod, Sajat kini sedang bercinta dengan seorang jejaka dari Lubnan yang dikenali sebagai Jadoos.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selepas Rhea Chakraborty, Kini Deepika Padukone Pula Bakal Diperiksa Polis

Rhea Chakraborty masih dalam tahanan kerana disyaki terlibat dengan kes dadah yang melibatkan mendiang Sushant Singh Rajput. Baru-baru ini, Deepika Padukone juga diseret dengan kes ini setelah mesej WhatsAppnya didedahkan.

Rhea Chakraborty ditangkap pada hari Rabu, 9 September 2020. Dia dilaporkan bahawa mengatur penggunaan dadah untuk Sushant Singh Rajput. Biro Pengawalan Narkotik (NCB) mengatakan bahawa dia adalah anggota aktif sindiket dadah. Rhea seharusnya ditahan hingga 21 September 2020 tetapi mahkamah Mumbai melanjutkannya hingga Selasa, 6 Oktober 2020.

Setelah kematian tragis Sushant pada 14 Jun 2020, kes penggunaan dadah di industri Bollywood semakin giat untuk disiasat. Selain itu, Rhea mengatakan bahawa terdapat 25 selebriti terkenal yang mengambil dadah, iaitu Sara Ali Khan dan Shraddha Kapoor. Bukan hanya itu, Deepika Padukone juga terseret setelah ada pesanan WhatsApp dengan pengurusnya Karishma Prakash membincangkan tentang beberapa jenis ganja.

Dilaporkan oleh Pinkvilla pada hari Rabu, 23 September 2020, Karishma telah dipanggil sebelumnya oleh NCB. Sementara itu, Deepika akan dipanggil bersama dengan Sara dan Sharaddha minggu ini. Ketiadaan Karishma dilaporkan kerana dia berada di Goa, India Barat untuk menemani Deepika dalam penggambaran.

Isteri Ranveer Singh itu akan kembali muncul dalam filem yang diarahkan oleh Karan Johar. Sebelum ini, Deepika sangat aktif berkongsi gambar di laman Instagram. Tetapi sekarang dia memilih untuk berdiam diri kerana banyak netizen menyerangnya dalam ruangan komen kerana didakwa mengambil dadah.

Sehingga kini, kes kematian Sushant Singh Rajput belum menunjukkan punca dia bunuh diri.


Linda Nanuwil Cipta Sejarah, Bintang AF Pertama Tersenarai Dalam Gegar Vaganza

Penyanyi Linda Nanuwil,35 mengejutkan ramai peminat apabila membuat kemunculan semula menerusi program realiti Gegar Vaganza bagi musim ketujuh (GV7) selepas diumumkan pada petang Selasa.

Rata-rata menyambut baik ‘comeback’ penyanyi yang popular dengan single Jika Kau Kekasih ini apatah lagi setelah sekian lama merindui suara merdunya. Dengan penyertaan Linda dalam GV7, sekaligus penyanyi ini mencatat sejarah sebagai bekas bintang Akademi Fantasia pertama yang menyertai Gegar Vaganza sejak penganjurannya.

Menurut Linda atau nama sebenarnya Norlinda Nanuwil, dia bersetuju untuk menyertai GV7 adalah kerana percaya akan ada lebih banyak peluang untuknya selepas ini. Malah sepupu kepada penyanyi Marsha ini turut menganggap penyertaannya ini sebagai satu peluang untuk dirinya menimba lebih banyak ilmu daripada rakan-rakan penyanyi yang jauh lebih berpengalaman sebelum ini.

“Masa AF2 dulu, Tok Ram (Datuk Ramli MS) adalah pengetuanya dan kini Tok Ram sebagai juri. Saya agak tertekan sikit dan takut untuk buat silap bila Tok Ram ingatkan saya sebentar tadi. Apa pun, saya anggap ini rezeki untuk timba ilmu dengan penyanyi yang lebih berpengalaman” kata Linda kepada Murai.my.

Ketika ditanya adakah dia sudah bersedia dengan tanggapan netizen yang berkemungkinan akan mempertikaikan bakat AF diambil menyertai program ini, Linda berkata dia sudah bersedia dan hanya akan mengambil perkara yang positif sahaja kerana sehingga ke hari ini dia turut tidak menyangka berjaya tersenarai sebagai 14 peserta GV7.

“Mulut netizen memang sukar untuk ramal. Saya dah bersedia dan hanya akan ambil yang positif seperti masuk telinga kanan dan keluar telinga kiri” jelasnya lagi.

Dalam pada itu, Linda turut mengumumkan akan kembali dengan single terbaharu berjudul Ikhlaskan Dirimu hasil ciptaan Ajai dan Luqman S sekitar Oktober depan. Jelas Linda, lagu ini masih mengekalkan rentak balada dan mengharapkan akan diterima peminatnya.


‘Bukan Benda Baru’- Ika Nabella Komen Kenyataan Anwar Ibrahim Tentang Isu Buli

Kes buli dalam kalangan remaja seperti tiada noktahnya, malah semakin menjadi-jadi. Biarpun banyak kempen diwujudkan, juga peringatan dan nasihat diberikan menerusi media massa, namun tiada penyelesaian.

Hal ini turut mendapat perhatian pelakon dan penyanyi Ika Nabella atau nama sebenarnya Ika Nabila binti Abdul Rahim. Ika berpendapat, kes buli ini bukan lah hal yang baru dan tidak sepatutnya dijadikan sebagai budaya. Ia boleh berlaku kepada sesiapa sahaja, bukan sahaja murid, tetapi ibubapa, guru juga boleh menjadi mangsa buli pada zaman sekarang.

“Bukan benda baru. Buli baik dari segi mental/fisikal dari dulu lagi dah ada. Perempuan cara perempuan, jantan cara jantan. Mak bapak budak2 ni pun boleh jadi mangsa/pembuli. Who knows. Bukan kata murid buli murid, murid buli cikgu pun ada. Cikgu buli murid pun ada. Budaya kan?”- tulis Ika.

Ika meluahkan pendapat ini menerusi salah satu posting yang dikeluarkan oleh Presiden Parti Keadilan Rakyat (PKR), Datuk Seri Anwar Ibrahim di Instagram beliau. Dalam instagram rasminya, Anwar memuatnaik sebuah video singkat memaparkan kelakuan tidak bermoral sekumpulan pelajar membuli seorang budak lelaki di sebuah bilik asrama. Anwar menggambarkan kes buli ini sebagai budaya sial.

Anwar berpendapat kejadian sedemikian seolah-olah berterusan meskipun pernah mengakibatkan kematian dan kecederaan parah.

“Budaya sial di kalangan pelajar mendera kawan masih berleluasa. Kejadian sedemikian berterusan meskipun pernah mengakibatkan kematian dan kecederaan parah.

Saya menuntut pihak sekolah, kementerian pendidikan dan PDRM untuk bertindak segera. Video seumpamanya perlu disebar meluas dan tindakan tegas perlu diambil.”- tulis Anwar di ruangan kapsyen.

Muatnaik video ini mendapat lebih 137 ribu tontonan dan 717 komen. Rata-rata netizen juga dilihat meluahkan rasa bimbang terhadap isu ini. Ada yang berpendapat kes buli akan menjadi parah malah berpotensi bertukar menjadi jenayah jika semua pihak hanya bersikap endah tak endah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Fazreen Rafi Terlibat Dalam Kemalangan Motorsikal?

Menerusi hantaran di laman Instagram nya, pelakon Fazreen Rafi berkongsi khabar yang mengejutkan yang mana dia mengalami kecederaan dan sedang menerima rawatan di sebuah hospital.

Tidak menyatakan punca kecederaan tersebut, bagaimanapun menerusi tinjauan di ruangan komen rata-rata memaklumkan bahawa Fazreen atau nama sebenarnya Fazreen Rafi bin Mohd Fazren,35 terlibat dalam kemalangan motorsikal.

Mengalami kecederaan ringan, kelihatan beberapa bahagian tangannya mengalami luka malah seluarnya turut terkoyak.

“Jatuh itu pasti, sakit itu mesti, terhapus dosa-dosa kecil Faz menahan kesakitan ini.

“Masa inilah nak tengok macam mana isteri jaga kita,” kongsinya.

Dalam pada itu, pengikut dan rakan-rakan selebriti mendoakan agar pelakon ini segera sembuh dari kecederaan selain mendoakan keselamatan dirinya dan keluarga.


Wow! DSV Terima Kejutan Hadiah Beg Tangan RM30,000

Mengenang jasa majikannya sebelum ini, bekas pembantu peribadi usahawan kosmetik Dato Seri Vida (DSV) yang dikenali sebagai Iqbal Zulkefli membuat satu kejutan buatnya.

A post shared by Ahmad Iqbal Zulkefli (@ahmadiqbalzulkefli)

Menerusi hantaran di laman Instagram, Iqbal telah menghadiahkan DSV sebuah beg jenama Christian Dior yang berharga sekitar RM30,000. Menurut Iqbal, hadiah tersebut diberikan kepada DSV sebagai tanda terima kasih kerana memberikan tunjuk ajar kepadanya dalam dunia perniagaan.

A post shared by Dato' Seri Dr. Hajah Vida (@datoserivida)

Dalam pada itu, DSV turut kelihatan sebak dan mengalirkan air mata kerana terharu tidak menyangka Iqbal akan berbelanja besar untuk pemberian tersebut apatah lagi beg jenama mewah edisi terhad itu sudah lama diidamkannya.

“Saya sebelum ini memang ada tengok beg tangan ni. Tapi tangguhkan hasrat membelinya, tak sangka impian untuk memilikinya tercapai.

“Saya menangis bukan kerana beg tangan ini mahal tetapi kerana saya tidak pernah menerima hadiah daripada sesiapa selalunya saya yang bagi orang hadiah,” katanya.

Tambah Iqbal, sebelum itu dia turut memikirkan beberapa pilihan lain sebagai hadiah namun kebanyakannya sudah dimiliki oleh jutawan kosmetik tersebut selain turut mengimipikan ingin menghadiahkan DSV sebuah kereta suatu hari nanti.


Gigi Hadid & Zayn Malik Timang Bayi Sulung

Penyanyi antarabangsa, Zayn Malik,27 sebentar tadi mengumumkan khabar gembira yang mana isterinya yang juga model popular antarabangsa, Gigi Hadid telah selamat melahirkan bayi sulung mereka.

Menerusi laman media sosial nya, bekas ahi kumpulan One Direction itu berkongsi foto tangannya memegang erat jari anak mereka selain turut mengumumkan menimang seorang bayi perempuan.

“anak perempuan kami kini disini, sihat dan cantik. Sukar untuk gambarkan dengan kata-kata dengan apa yang saya rasakan ketika ini”

“Kasih sayang yang saya berikan untuk manusia kecil ini melebihi segala-galanya. Saya bersyukur dapat mengenalinya, berbangga untuk menganggapnya sebagai kepunyaan saya dan berterima kasih untuk kehidupan yang bakal kita hadapi bersama” kata Zayn.

Our baby girl is here, healthy & beautiful🙏🏽❤to try put into words how i am feeling right now would be an impossible task. The love i feel for this tiny human is beyond my understanding.Grateful to know her, proud to call her mine, & thankful for the life we will have together x pic.twitter.com/nvhfOkk2fw

Pada sambutan hari lahir Gigi yang ke 25 pada April lalu, Gigi telah memberi petunjuk bahawa dia bakal bergelar sebagai seorang ibu tidak lama lagi. Malah Gigi turut berseloroh ketika sesi fotografi pertama nya bersama ‘baby bump’ dengan menganggap dia sedang membesarkan seorang bidadari. Ketika sambutan hari lahir itu juga peminat menjangkakan Gigi bakal adakan parti pendedahan jantina bayinya namun ternyata sangkaan itu meleset.

Sebaliknya, adik kepada Bella Hadid ini hanya terus berteka teki memberi petunjuk termasuklah hiasan belon yang disertakan pita pelekat berwarna merah jambu dan biru. Ketika ini,berita pasangan ini menimang cahaya hangat diperkatakan di seluruh dunia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Black Widow Tunda, Tiada Tayangan Filem Marvel Tahun Ini

Buat peminat Marvel dan Disney mungkin terpaksa menerima kenyataan bahawa tiada filem daripada dua jenama produksi besar itu akan ditayangkan pada tahun ini.

Berikutan penularan wabak COVID-19 yang memberi kesan yang cukup mendalam kepada pelbagai sektor, pihak Marvel mengambil keputusan untuk menangguhkan kesemua filem yang sepatutnya ditayangkan pada tahun ini termasuklah filem yang dinanti-nantikan ramai, Black Widow yang akhirnya ditayangkan pada tahun depan.

Untuk rekod, Black Widow lakonan Scarlett Witch telah beberapa kali ditangguhkan tayangannya sehinggalah dijadualkan pada November ini. Namun akhirnya, Black Widow turut mengalami nasib yang sama seperti Wonder Woman 1984.

Dengan pengumuman ini, sekaligus menyaksikan 2020 merupakan tahun pertama filem Marvel tidak akan ditayangkan sejak tayangannya bermula pada 2009. Berikut adalah tarikh tayangan baharu bagi kesemua filem terbitan Marvel dan juga Disney :


Sayu! Sambutan Hari Lahir Noah Dirai Pertama Kali Tanpa Ashraf Sinclair

Pelakon dan penyanyi, Bunga Citra Lestari (BCL) berkongsi beberapa momen sekitar sambutan hari lahir anak tunggalnya, Noah Aiden Sinclair yang ke 10 tahun.

Merupakan sambutan pertama tanpa suami disisi iaitu Allahyarham Ashraf Sinclair, namun BCL tetap meraikan hari lahir anak mereka dalam serba sederhana dan meriah. Malah turut kelihatan BCL membuat rakaman video secara langsung bersama ahli keluarga serta rakan-rakan terdekat termasuklah Yuna dan suaminya, Adam Sinclair.

A post shared by Bunga Citra Lestari (@bclsinclair)

Perkongsian itu turut dibanjiri dengan ucapan daripada ramai selebriti Indonesia dan juga Malaysia yang mendoakan agar Noah terus kuat dan menjadi seperti ibubapanya.

Terdahulu, beberapa hari yang lalu, BCL turut berkongsi foto dia bersama anaknya menziarahi pusara Allahyarham Ashraf bersempena hari lahir arwah yang ke-41.

Untuk rekod Ashraf atau nama sebenarnya Ashraf Daniel Mohammed Sinclair meninggal dunia pada 18 Februari lalu akibat serangan jantung di Rumah Sakit Metropolitan Medical Centre (MMC), di Kuningan, Jakarta.


realme 7 Dan realme 7 Pro Rasmi Dilancarkan, Harganya Bermula RM1, 299

realme secara rasmi melancarkan dua telefon pintar terbarunya iaitu realme 7 dan realme 7 Pro. Kedua-duanya adalah pengganti realme 6 dan realme 6 Pro. Dua telefon bimbit kelas menengah itu diperkenalkan oleh realme melalui acara pelancaran yang diadakan secara langsung, pada hari ini di Facebook rasmi realme bermula jam 12.30 tengahari tadi.

realme 7 tersedia dalam dua varian warna, iaitu Mist White and Mist Blue. Sementara itu, varian warna realme 7 Pro terdiri daripada Mirror Blue dan Mirror Silver.

Di Malaysia, realme 7 dijual dengan harga RM 1,299 (8GB+12GB) . Ia mula dijual oleh pengedar produk realme di seluruh Malaysia bermula 26 September 2020. Nak hadiah menarik? Anda boleh membuat pra-tempahan, bermula pada 24-25 September dan berpeluang menerima hadiah menarik iaitu Neck Massager.

realme 7 ini mempunyai kapasiti bateri 5,000 mAh, yang lebih besar daripada versi “Pro”. realme 7 dilengkapi dengan teknologi pengecasan pantas 30 Watt, yang menjanjikan untuk diisi semula sepenuhnya dalam 65 minit.

realme 7 Pro dilengkapi dengan kamera yang dilengkapi Sony IMX682 sensor. Kapasiti bateri realme 7 Pro mempunyai kapasiti 4,500 mAh, sedikit di bawah realme 7. Namun, versi Pro telefon ini menyokong pengecasan pantas SuperDart 65 Watt yang dikatakan dapat mengecas telefon bimbit dari sifar hingga penuh dalam 34 minit.

Beza RM200 lebih mahal dari realme 7, realme 7 Pro berharga RM1, 499 (8GB + 128GB). Ia mula dijual pada 3 Oktober 2020 oleh pengedar produk realme di seluruh Malaysia. Kepada yang membuat pra-tempahan pada 24 September hingga 2 Oktober, anda berpeluang menerima hadiah percuma realme Buds Q White Edition.

Nak lagi hadiah lebih menarik? Jika anda membeli realme 7 Pro melalui Shopee bermula 29 September ini, anda akan diberikan hadiah percuma realme Watch yang bernilai RM299. Berbaloi bukan?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kesan Darah Michael Jackson Dilelong Dengan Harga RM10, 416

Keluarga pemuzik terkenal, Michael Jackson, akan melelongkan darah superstar itu. Sepupu kepada Raja Pop itu menjumpai beg cecair bersama kesan darah dari bilik tidur Michael Jackson. Beg cecair itu digunakan oleh Michael atas tujuan perubatan sebelum dia meninggal dunia. Ia bakal dilelong di Los Angeles dengan harga AS$ 2,500 atau sekitar RM 10,416.

Dilaporkan dari The Sun, kesan darah itu sebenarnya campuran dengan dos terakhir propofol ubat yang membunuh Michael Jackson.

Kesan titisan darah itu dikatakan sebagai salah satu peninggalan terakhir penyanyi Heal The World itu yang masih ada. Sepupu Michael, Marsha Steward, menemui titisan darah yang kini menjadi sebahagian dalam lelongan.

Marsha mengaku menemui kesan darah di bag cecair itu satu hari setelah Michael meninggal dunia. Dia menjumpainya di atas katil Michael.

Dia mengatakan bekas drip itu mempunyai “cairan susu putih” di dalamnya “kemudian larut”.

“Tidak lama setelah Michael Jackson meninggal dunia, saya pergi ke rumahnya dan berjumpa dengan Joe (ayah Michael Jackson). Saya masuk ke bilik tidur, yang mempunyai tilam, kemudian di sebelah tempat tidur ada sedikit jus dan sandwich. Kemudian saya perhatikan ada beg cecair bersama kesan darah yang tertinggal “-kata Marsha.

Marsha dan Joe juga masih menyimpan peralatan perubatan Michael. Barang-barang tersebut kemudian akan dilelong di Memorabilia Los Angeles.

Michael Jackson meninggal dunia pada 25 Jun 2009 di kediamannya di Holmby Hills, Los Angeles. Dia meninggal dunia setelah mengambil ubat propofol dengan dos yang tinggi.


Rupanya James Bond Benar-Benar Wujud Di Dunia Nyata, Ini Buktinya!

Institute of National Remembrance (IPN) membuka arkib yang mengejutkan warga Poland. Kerana dalam arkib yang dimuat naik ke media sosial, IPN mengatakan ada seorang lelaki yang disyaki sebagai anggota perisik Britain bernama James Bond berada di negara mereka pada tahun 1960-an.

Berdasarkan arkib ini, James Bond datang ke Warsaw, Poland pada 18 Februari 1964 sebagai setiausaha arkib bagi Atase Ketenteraan Kedutaan Britain.  Dia terus menarik perhatian pegawai-pegawai di Poland.

“Kami tahu dia ada di Poland, (sekitar) 1964 dan 1965,” kata pengarah arkib IPN, Marzena Kruk, seperti yang dipetik oleh Reuters.

Selanjutnya, Marzena Kruk juga menggambarkan lelaki ini sebagai ejen perisik bernama James Bond ketika berada di Poland.

” dia menggemari gadis, seperti watak fiksyen James Bond, tetapi tidak ada catatan mengenai Martini,” kata Kruk, merujuk kepada minuman kegemaran agen rahsia 007 dalam buku dan filem.

“Pada bulan Oktober dan November 1964, dia pergi bersama dua pegawai atasan ke wilayah Białystok dan Olsztyn untuk “menembusi kemudahan ketenteraan.”

Dilahirkan di Devon pada tahun 1928, misi Bond pada ketika itu hanya berlangsung kurang dari satu tahun.

IPN berkata: “Pemerhatian terhadap tindakan ejen 007 mungkin tidak disedari, dia mungkin mengatakan bahawa tidak ada peluang untuk memperoleh maklumat berharga.

Nama James Bond sendiri melekat pada watak fiksi yang dibuat oleh penulis Ian Fleming. James Bond digambarkan sebagai seorang anggota perisik yang cerdik berasal dari Britain dengan nama kod 007. Kisah James Bond sendiri diadaptasi ke filem sejak tahun 1962, dan telah diperanankan oleh ramai aktor terkenal seperti Sean Connery, Pierce Brosnan, hingga Daniel Craig.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nafi Pakai Botox, Ini Rahsia Kecantikan Maria Farida

Melihatkan pada kecantikan dan awet muda pada wajahnya, siapa sangka aktres jelita Datin Seri Maria Farida sudah menginjak ke usia 50-an.

Menafikan pengambilan pelbagai produk terlarang dan rawatan kecantikan seperti botox, Maria mendedahkan dia tidak berani untuk mengambil sebarang alternatif yang tidak dipercayai kerana mempunyai masalah kulit yang terlalu sensitif.

Sebaliknya, dia hanya mengamalkan rutin penjagaan biasa sebelum mengambil supplemen tambahan berasaskan kolagen dari jenama Lucol-S.

“Saya ada kulit yang sangat sensitif. Pelbagai produk saya dah cuba sampai kulit saya jadi gatal dan keluar bintik kemerah-merahan sampai saya dah putus asa. Sampailah suatu hari, kawan saya syorkan produk ini sebagai percubaan.

Waktu itu saya agak risau takut jadi seperti sebelum ini tapi kawan saya cakap cuba dahulu dan lihat hasilnya. Saya cuba beberapa minggu dan terkejut kerana tiada alahan seperti sebelum ini” kata Maria kepada Murai.my.

Selain itu, Maria turut berkongsi tips penjagaan dirinya yang mana dedahnya tidak perlu berbelanja besar untuk mendapatkan tubuh badan ideal dan kulit yang cantik.

Menurut Maria, dia mengambil rutin makanan sama seperti orang lain dan kadang kala turut memesan makanan segera. Bagaimanapun, dia akan memastikan dapat tidur yang cukup selain akan cuba untuk tidak mengambil makan malam.

“Saya tidak akan diet. Saya juga ada ambil gula dan sebagainya cuma saya akan kurangkan makan pada waktu malam untuk kekalkan berat badan,” dedahnya.

Maria ditemui Murai.my di majlis pelancaran produk Lucol-S di Royal Palace, Cyberjaya pada petang Khamis. Sebagai info, Maria telah dipilih sebagai duta kepada Lucol-S sejak Julai yang lalu sekaligus menjadikannya sebagai duta selebriti pertama produk berkenaan.


Bukan iPhone! Ternyata Ini ‘Smartphone’ Yang Digunakan Mark Zuckerberg Sekarang

Jenama telefon pintar yang digunakan oleh tokoh terkenal dalam bidang teknologi semestinya menjadi perhatian ramai orang . Kini, pengasas dan CEO Facebook Mark Zuckerberg mengakui bahawa dalam kehidupan sehariannya, dia telah menggunakan telefon Samsung selama bertahun-tahun.

Hal ini terungkap dalam video berjudul “Talking Tech and Holograms with Mark Zuckerberg!“ dimuat naik oleh Youtuber terkenal, Marques Brownlee, atau lebih dikenali sebagai saluran MKBHD, baru-baru ini.

Sekitar akhir video kurang dari 20 minit, Marques bertanya kepada Zuckerberg telefon pintar apa yang ada di dalam poketnya sekarang.

Apa telefon bimbit anda sekarang?-“Tanya Marques.

“Saya telah menggunakan telefon Samsung selama bertahun-tahun dan saya peminat jenama ini.

Pada pendapat saya, mereka membuat banyak telefon pintar yang bagus, “-jawab Zuckerberg.

Namun, Zuckerberg tidak menyebut model telefon bimbit Samsung apa yang ada di dalam poketnya. Namun, model peranti yang dimaksudkan boleh menjadi telefon pintar paling maju dan terbaru yang telah dibuat oleh Samsung hari ini, seperti Galaxy Note 20 Ultra atau Galaxy Z Fold 2.

Pengakuan Zuckerberg yang lebih gemar memakai Samsung sendiri adalah wajar. Ini kerana Samsung telah bekerjasama rapat dengan Facebook dalam pelbagai projek kerjasama. Salah satunya adalah melalui sistem (pramuat) pemasangan aplikasi dan perkhidmatan Facebook pada sebilangan telefon pintar Samsung.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pelik Atau Menarik? Ini 13 Ciptaan Unik Berasaskan Nasi Lemak

Pada minggu lalu, di media sosial hangat memperkatakan mengenai hidangan nasi lemak yang kononnya resipi asal telah dirosakkan oleh segelintir pihak yang telah mengubah suai hidangan kegemaran rakyat Malaysia ini.

Isu tersebut bukan sahaja menarik perhatian warganet, malah Raja Permaisuri Agong Tunku Hajah Azizah Aminah Maimunah Iskandariah Binti Almarhum Sultan Iskandar Al-Haj menyatakan rakyat Malaysia seharusnya berbangga kerana menu ini telah dipelbagaikan dan masih mengekalkan elemen ‘nasi lemak’ pada menu-menu tersebut.

Tidak pasti pelik ataupun menarik bagi anda, percaya atau tidak pelbagai menu dan ciptaan yang berinspirasikan dari nasi lemak telah dicipta.

Berikut kami kongsikan senarai pelik atau menarik tersebut!


Selain Gigi Hadid, 4 Selebriti Muslim Ini Memiliki Anak Sebelum Bernikah

Baru-baru ini, model dan selebriti popular, Gigi Hadid melahirkan bayi perempuannya bersama kekasihnya, Zayn Malik pada hari Rabu, 23 September 2020. Diketahui, Gigi mempunyai latar belakang keluarga Muslim.

Dalam ajaran Islam, hamil sebelum pernikahan yang sah merupakan hal yang dilarang. Sebagai seorang Muslim, Gigi Hadid hamil terlebih dahulu sebelum nikah. Tidak sendirian, ternyata beberapa selebriti terkenal Hollywood yang beragama Islam juga begitu. Siapakah mereka?

Paul Pogba yang merupakan pemain bola sepak yang bernaung di Manchester United ini adalah beragama Islam. Ibu Paul Pogba sendiri beragama Islam. Namun, Paul Pogba mengakui bahawa dia hanya belajar agama Islam sejak berusia 20 tahun.

Sejak 2016, Paul Pogba sering berulang-alik ke Arab Saudi untuk menunaikan ibadah Umrah. Namun, telah diketahui bahawa Paul Pogba mempunyai anak luar nikah dengan kekasihnya, Maria Zulay Salaues.

Menurut Futballnews, kedua-duanya diketahui mempunyai seorang anak lelaki bernama Labile Shakur yang dilahirkan pada 5 Januari 2018. Kelahirannya tidak didedahkan kepada umum, malah nama kanak-kanak itu hanya diberitahu setahun kemudian. Namun selepas itu, Paul Pogba mengahwini Maria Zulay Salaues pada 15 Mac 2018.

Salah seorang DJ terkemuka di dunia, DJ Khaled juga beragama Islam. Dia mengaku telah memeluk Islam sejak lahir dan bangga dengan agama yang dianuti.

DJ Khaled mempunyai seorang isteri bernama Nicole Tuck. Mereka berdua baru bertunang pada tahun 2016. Sebelum memutuskan untuk bertunang, DJ Khaled mempunyai anak pertamanya bernama Asahd Tuck Khaled pada 23 Oktober 2016.

Dipetik dari Summary, tidak diketahui sebenarnya bila tarikh perkahwinan DJ berusia 44 tahun itu. Tetapi sudah pasti kedua-duanya bertunang hanya setelah Asahd Tuck Khaled dilahirkan. Sehingga ramai orang mengatakan, sekiranya Nicole Tuck hamil di luar nikah.

Legenda ahli tinju dunia Mike Tyson dilaporkan memeluk agama Islam dari tahun 1992 hingga 1995. Dia juga sudah tiga kali berkahwin. Sehingga kini, Mike Tyson masih menjadi suami kepada Lakiha Spicer.

Kedua-dua mereka memutuskan untuk berkahwin pada tahun 2009. Tetapi sebelum berkahwin, Mike Tyson dan Lakiha Spicer mempunyai anak perempuan bernama Milan Tyson.

Diketahui, Milan Tyson dilahirkan pada tahun 2008 atau setahun sebelum perkahwinan Mike Tyson dengan Lakiha Spicer. Tiba-tiba, berita kelahiran Milan Tyson menyebabkan ada yang membuat spekulasi bahawa Lakiha Spicer hamil sebelum sah menikahi Mike Tyson.

Ice Cube atau O’Shea Jackson adalah barisan selebriti Hollywood yang memeluk Islam. Pelakon filem 21 Jump Street itu menjadi Muslim pada akhir tahun 1990.

Tidak lama kemudian, Ice Cube mempunyai seorang putera bernama O’Shea Jackson Jr. yang dilahirkan pada 24 Februari 1991.

Selepas satu tahun, Ice Cube kemudian mengahwini ibu O’Shea Jackson Jr. iaitu Kimberly Woodruff. Sehingga ada spekulasi bahawa Kimberly Woodruff hamil sebelum menikahi Ice Cube.

Akhir sekali, Gigi Hadid adalah seorang Muslim dan sering mengaku berbangga kerana menganuti agama Islam. Berbeza dengan Zayn Malik, yang tidak mengaku sebagai Muslim, walaupun keluarganya dari Pakistan..

Sekarang Gigi Hadid baru saja melahirkan seorang anak perempuan. Hingga kini, masih belum ada berita mengenai perkahwinan Gigi Hadid dan Zayn Malik.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kecoh! Ada Orang Nampak Hantu Di Sunway Lagoon

Baru-baru ini, di media sosial tular mengenai perkongsian daripada seorang netizen apabila mendedahkan terdapat beberapa entiti misteri dan pengalaman menyeramkan di Sunway Lagoon.

Pengalaman itu dikongsi sendiri oleh netizen dengan akaun @adam_daniall selepas mengunjungi taman tema tersebut dan perkongsiannya telah mendapat perhatian warganet. Bagaimanapun, penampakan tersebut adalah ‘biasa’ di Sunway Lagoon terutamanya pada bulan Oktober yang sinonim dengan Halloween.

Saban tahun, ramai yang menantikan bulan Oktober dan pengumuman rasmi dari pihak Sunway Lagoon yang mana mereka akan mengadakan Night Of Fright (NOF) pada malam setiap minggu selama lebih dari sebulan.

Dalam NOF, keseluruhan taman tema ini bakal bertukar menjadi taman tema yang menyeramkan selain turut memperkenalkan beberapa rumah hantu baharu dan permainan yang menakutkan. Kali terakhir NOF diadakan adalah pada tahun lalu bagi edisi yang ke-7.

Bagaimanapun, untuk tahun ini dek kerana penularan wabak COVID-19 di seluruh dunia dan bagi mengelakkan pengunjung melanggar penjarakkan fizikal, pihak Sunway Lagoon telah membatalkan penganjuran NOF buat pertama kalinya. Namun begitu, taman tema yang ketujuh terkenal di Asia ini telah merancang sesuatu yang lebih menarik buat pengunjung kelak!

Ini kerana bermula 3 Oktober 2020 hingga 1 November 2020 setiap Sabtu dan Ahad, pihak Sunway Lagoon akan mengadakan Day Light Fright (DLF) dalam suasana norma baharu. Jika anda memikirkan SOP, jangan risau kerana mereka mementingkan penjarakkan fizikal dengan hanya membenarkan kapasiti 50% pengunjung daripada kebiasaan.

Kelainan yang ada? Semestinya masih menampilkan beberapa rumah hantu! Antaranya pengunjung boleh merasai pengalaman mendebarkan di dalam Horrorwood Studios, Scarytales Theater, Zombie Lockdown dan Sharknado Alive!

Menariknya lagi dengan satu harga, pengunjung boleh bermain semua permainan air di dalam Sunway Lagoon berbanding pada tahun sebelum ini yang hanya beberapa sahaja yang dibenarkan.

Untuk itu, Murai.my ingin turut sama mengajak pembaca dan penonton bertuah kami ke DFL kelak secara percuma! Caranya hanya menonton segmen siaran langsung kami pada Rabu 30 September 2020 pada jam 3 petang di Facebook rasmi Murai.my.


Umum Penutupan! Museum Of Illusions Kuala Lumpur Ucap Selamat Tinggal

Setelah lebih dari tiga tahun beroperasi, pihak Museum Of Illusions Kuala Lumpur(MOI) mengumumkan penutupan operasi mereka sepenuhnya.

Pengumuman yang dibuat menerusi media sosial mereka ternyata mengejutkan kerana ramai yang beranggapan muzium yang mempunyai pelbagai tarikan ilusi itu sememangnya harus dikekalkan. Selain tarikan ilusi, MOI juga terkenal dikalangan remaja kerana memilih muzium ini sebagai ‘Insta-spot’ mereka.

Untuk anda yang berhasrat ingin mengunjungi muzium ini yang terletak di atas Ansa Hotel Kuala Lumpur buat kali terakhir, anda boleh berbuat demikian sehingga 27 September 2020 kerana ianya bakal ditutup buat selama-lamanya pada keesokan harinya.

Bersempena dengan itu, MOI telah mengadakan promosi murah yang mana tiket masuk cuma berharga RM15 bagi pemegang MyKAD dewasa dan RM10 bagi pemegang MyKID kanak-kanak. Jangan lepaskan peluang ini!


Tolak Tuah! 5 Kesilapan Besar Kareena Kapoor Dalam Dunia Bollywood

Baru-baru ini, aktres terkenal Kareena Kapoor menyambut hari ulangtahun kelahirannya yang ke 40. Sudah semestinya, sepanjang bergelar bintang bollywood, pasti banyak kenangan manis dan pahit dilaluinya.

Dipetik dari halaman ManWorldIndia, Kareena mengakui telah melakukan beberapa kesalahan terbesar dalam hidupnya. Iaitu menolak tawaran peranan utama dalam sejumlah filem yang kemudian berkembang pesat di India, Asia, dan bahkan dunia.

Kebanyakkan alasan yang diberikan kerana tidak sesuai dengan dirinya, dan ada yang tidak menepati jadual waktu kerjanya.

“Saya di sini untuk menjual bakat saya. Saya tidak berada di sini untuk berkawan atau menenangkan orang. Saya tidak pernah melakukannya. Sekiranya saya mengatakan tidak pada sebuah filem, itu kerana ia tidak sesuai dengan saya pada waktu itu.  “-katanya kepada laman Bollywoodlife.

Berikut adalah beberapa filem India yang pada mulanya akan dilakonkan oleh Kareena. Tetapi kemudian digantikan oleh pelakon wanita lain.

Peranan Kareena dalam filem ini kemudian digantikan oleh Amisha Patel. Dalam filem ini, pelakon lelaki utama ialah Hrithik Roshan. Filem ini berjaya menaikkan nama Amisha yang baru menjadi artis pendatang baru dan menjadikannya superstar dalam sekelip mata.

Peranan Kareena dalam filem ini digantikan oleh Aishwarya Rai, yang digandingkan dengan Salman Khan dan Ajay Dvgan. Filem ini, yang ditayangkan pada tahun 1999, kemudian menjadi salah satu lagu terhebat sepanjang karier seni Aishwarya. Namun, tidak ramai yang mengetahui bahawa Kareena sebenarnya pelakon asal filem ini.

Kareena menjelaskan, sutradara, Sanjay Leela Bhansali menawarkan filem ini untuknya. Namun, Kareena merasakan dia terlalu muda pada masa itu. Di samping itu, dia ingin pergi ke luar negara untuk melanjutkan pelajaran ke universiti. Oleh itu, dia membatalkan tawaran itu.

Kareena sebenarnya dipilih oleh pengarah Karan Johar untuk membintangi filem ini bersama Shahrukh Khan dan Saif Ali Khan yang kini menjadi suaminya sekarang. Nampaknya, Kareena mengemukakan beberapa syarat yang tidak dapat dipenuhi oleh Karan. Kononnya, hubungan antara dia dan Karan sedikit dingin selepas itu. Akhirnya, Karan menawarkan peranan ini kepada Preity Zinta.

Filem Fashion oleh Madhur Bhandarkar pada mulanya dilakonkan oleh Kareena. Namun, kerana dia sudah terikat kontrak dengan filem ‘Gori Tere Pyaar Mein’ dalam waktu dekat, dia akhirnya menolak. Peranan ini kemudian diberikan ke Priyanka Chopra dan menjadi salah satu filem terbaik di India.

Kesalahan seterusnya yang dibuat Kareena adalah menolak tawaran untuk memainkan filem Ram Leela, yang merupakan versi Indian Romeo dan Juliette. Walaubagaimanapun, Deepika Padukone diambil menjadi pelakon wanita dalam filem ini bersama Ranveer Singh.

Pada masa ini, penilaian tentang filem Ram Leela terus meningkat. Nampaknya, alasannya adalah bahawa penggambaran bermula pada Oktober 2011. Pada masa yang sama, Kareena dan suaminya Saif Ali Khan melangsungkan perkahwinan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Lagu AEWO Shiha Zikir Disabotaj? Jumlah Penonton Di YouTube ‘Ghaib’!

Single Shiha Zikir berjudul AEWO pada pelancarannya baru-baru ini mendapat sambutan yang cukup mengalakkan yang mana telah mendapat lebih dari 100,000 jumlah tontonan dalam tempoh kurang 24 jam.

Malah rata-rata peminat turut menyambut baik kolaborasi Shiha bersama Noki dari Kumpulan K-Clique kerana iramanya yang malar segar.Bagaimanapun selepas seminggu ditayangkan, penonton AEWO di laman YouTube seolah-olah ‘ghaib’ apabila jumlahnya merudum sehingga 170,000, berbanding catatan tertinggi 381,095 pada hari ke-5 ia ditayangkan.

Lebih mengecewakan, jumlah tontonan masih tersangkut dan hanya meningkat secara perlahan.Menyedari akan isu tersebut, Ketua Pegawai Eksekutif Todak Fusion, Ikmal Fareeq, berkata, permasalahan ini telah disuarakan kepada pihak YouTube dan masih menunggu jawapan maklum balas.

“Penonton ‘ghaib’ atau penurunan jumlah tontonan ini sukar untuk kami difahami. Jika ia sudah ditonton, bagaimana penurunan boleh berlaku? Adakah ini perkara normal atau ada sesuatu yang tidak kena?

“Tambah musykil, turun naik jumlah tontonan muzik video AEWO ini berlaku secara kerap. Setiap kali mencecah 300,000 tontonan sahaja, pasti berlaku penurunan yang banyak pada minggu yang sama. Rekod paling rendah adalah 170,000 penonton. Jika hal ini tidak berlaku kemungkinan besar muzik video AEWO sudah mencecah 1 juta penonton sekarang.

“Bagi mendapatkan penjelasan, permasalahan ini telah kami suarakan kepada pihak YouTube dan masih menunggu jawapan maklum balas mereka,”katanya menerusi edaran kepada Murai.my.

Ujarnya lagi, proses menghasilkan muzik video AEWO menuntut perancangan yang teliti, membabitkan kreativiti secara berpasukan dan usaha yang bukan sedikit.

”TODAK Music, Shiha Zikir selaku penyanyi, penari latar dan seluruh tenaga produksi yang terbabit bertungkus-lumus dalam mengeluarkan idea bagi menghasilkan sebuah muzik video bertaraf antarabangsa.

“Kami ingin membuktikan bahawa industri kreatif di Malaysia tidak pernah ketinggalan, kita juga mampu mencipta karya setanding K-Pop yang mendominasi pasaran muzik global ketika ini.

“Oleh kerana usaha optimum yang dicurahkan inilah, kami berharap pihak YouTube dapat memberi penjelasan mengenai permasalahan yang berlaku, dengan harapan penonton AEWO dapat dikembalikan,” jelasnya lagi.

Sementara itu, Shiha turut meluahkan rasa kecewa dan terkejut berhubung perkara ini yang dikongsi melalui akaun Instagram miliknya baru-baru ini. Terdahulu, lagu AEWO turut menjadi bualan hangat warganet apabila penyanyi ini dikatakan kononnya meniru konsep sebuah lagu popular dari Indonesia.

Bagaimanapun, jelas Shiha dia menerima setiap komen dengan hati terbuka kerana niatnya hanya ingin membawa pembaharuan. Menerusi carian Murai.my terkini, video tersebut telah ditonton oleh lebih daripada 300 ribu tontonan sejak dimuatnaik pada 5 Ogos lalu.


Petua Elak Telur Mudah Retak Dan Bakteria Tersebar Ketika Merebus Telur

Merebus telur merupakan salah satu perkara yang boleh dikatakan mudah dan seringkali dilakukan sekiranya memasak masakan yang berasaskan telur seperti nasi lemak, sambal telur rebus, salad dan sebagainya.

Tapi tahukan anda bahawa sekiranya merebus telur dengan cara yang salah akan berlakunya pembiakan bakteria dan ini adalah cara merebus telur yang betul supaya tidak retak dan berlakunya pembiakan bakteria.

Telur yang di jual adakalanya adalah telur pure yang tidak pasti tahap kebersihannya samada telur ini sudah dibersihkan ataupun tidak. Jika anda perasan, ada sesetengah telur terdapat kesan kotoran dan najis ayam yang masih melekat di permukaan luar kulit telur. Jadi sebaiknya anda membasuh dahulu sebelum telur direbus.

Telur yang direbus kadangkala retak dan boleh menyebabkan pembiakan bakteria kepada telur tersebut. Jadi untuk mengelakkan telur daripada meretak, masukkan beberapa hirisan limau kedalam air rebusan tersebut.

Elakkan merebus telur dengan menggunakan suhu yang panas kerana ini akan memberikan kejutan terhadap telur sekaligus menyebabkan telur mudah retak. Telur yang retak akan memberikan ruang kepada bakteria untuk merebak kepada telur. Sebaiknya rebuslah telur bersama-sama air yang bersuhu biasa tanpa menunggu air menggelegak baru dimasukkan telur.

Telur akan masak dan keras sepenuhnya sekiranya direbus dalam 10 minit. Jadi untuk mematikan bakteria dan kuman, sebaiknya tambah sedikit masa dalam lingkungan 4 minit untuk menghapuskan bakteria tersebut. Tetapi jangan terlalu lama, kerana protein telur akan berkurangan sekiranya direbus dalam jangka masa yang panjang.

Jadi untuk anda yang suka masakan berasaskan telur boleh mengamalkan petua ini agar telur yang dimasak cantik tanpa retak dan bersih daripada penyebaran bakteria dan kuman.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tak Pernah Mandi Tapi Dipanggil Kaum Wanita Tercantik Di Afrika, Ini Rahsia Yang Diamalkan

Suku Himba atau dikenali sebagai ‘suku merah’, merupakan suku yang berasal dari utara Namibia dan wanita Suku Himba diakui sebagai yang paling cantik di seluruh Afrika. Sebagai penduduk minoriti, suku ini mempunyai penduduk sekitar 50 ribu sahaja di Afrika.

Menurut Intisari Online, suku Himba terkenal dengan penduduknya yang tidak pernah mandi. Geografi dan persekitaran tempat tinggal mereka yang merupakan tempat paling ekstrem di bumi dengan iklim padang pasir menjadikan wilayah ini mengalami kekurangan air.

Otjize adalah sapuan berwarna merah diperbuat daripada tanah merah dan dicampurkan bersama lemak dan mentega untuk menjadikan campuran itu likat dan boleh mengeras. Mereka memilih merah kerana kepercayaan bahawa merah adalah simbol bumi dan darah. Oleh kerana mereka tidak mandi, mereka menggosok badan mereka dengan Otjize sebagai ganti.

Otjize akan disapukan diseluruh kilit kerana sapuan ini dapat melembabkan kulit sekaligus melindungi kulit mereka dari sinar matahari dan serangga. Bukan itu saja, menurut Intisari Online, suku Himba ini akan menggunakan sapuan ini di sekitar rambut yang dibentuk mengikut status perkahwinan mereka.

Disebabkan tidak mandi, wanita suku Himba percaya bahawa dengan menggunakan otjize ini tubuh mereka bersih tanpa perlu mandi menggunakan air. Jadi untuk anda yang malas mandi, mungkin boleh amalkan cara ini.


Anda Keliru? Ini Perbezaan ‘Baking Soda’ Dan ‘Baking Powder’ Yang Ramai Tidak Tahu

Baking soda dan baking powder (serbuk penaik) berfungsi untuk menaikkan doh, sekaligus menjadikan tekstur makanan lebih gebu dan ringan. Namun, sesetengah orang mungkin menghadapi sedikit kesulitan untuk membezakan kedua-duanya. Berikut adalah perbezaan antara baking soda dan baking powder menurut halaman Healthline.

Baking soda atau turut dikenali sebagai soda bikarbonat merupakan bahan ragi bersifat alkali yang digunakan untuk mengembangkan adunan. Ia diaktifkan apabila dicampur dengan bahan bersifat asidik dan cecair dan membuatkan doh kembang, ringan dan gebu.

Disebabkan itulah, resipi yang menggunakan soda bikarbonat atau baking soda turut memerlukan perahan lemon, krim tartar atau susu masam yang bersifat asidik.

Baking powder atau serbuk penaik pula merupakan campuran tepung (biasanya tepung jagung), soda bikarbonat dan bahan aktif berasid. Seperti baking soda, bahan ini akan menghasilkan reaksi yang akan menyebabkan tekstur adunan anda menjadi lebih ringan dan kembang.

Oleh itu, anda tidak perlu lagi menggunakan bahan yang bersifat asid seperti perahan jus lemon dan sebagainya ke dalam adunan anda sepertimana ketika menggunakan baking soda.

Walaupun kedua-duanya nampak sama dari segi tekstur dan fungsi, namun anda perlu tahu perbezaanya adalah dari segi campuran bahan yang digunakan untuk memastikan kedua-duanya dapat memberi tindak balas yang paling optimum.


Kecoh! Gara-Gara Video Tiktok, Alvin Chong Dituduh Pedophile?

Di media sosial hangat memperkatakan mengenai pelakon dan penyanyi Alvin Chong yang kononnya sedang hangat bercinta dengan seorang remaja perempuan di bawah umur yang juga personaliti media sosial, Athalia.

Dakwaan tersebut muncul, selepas kedua-dua mereka merakam sebuah video di aplikasi TikTok yang mana memperakui hubungan cinta mereka.

Sejurus itu, terdapat segelintir warganet mempersoalkan status hubungan mereka kerana jarak umur yang terlalu besar apatah lagi Athalia baru berumur 17 tahun. Lebih mengejutkan, dek kerana video tersebut juga pelantun Sayangku Salmah itu dituduh sebagai ‘pedophile’.

Bagaimanapun, menerusi sumber lain video tersebut hanyalah sebuah lakonan antara mereka bagi menjayakan sebuah kempen.

Namun begitu, rata-rata masih mengecam Alvin dan Athalia kerana status mereka sebagai individu yang dikenali ramai memberikan tanggapan negatif terhadap perkongsian yang dimuatnaik di media sosial.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Raya Lagi?”- Iklan Raya Dari Nando’s Malaysia Cetus Persoalan Netizen

Sejak beberapa hari yang lalu, jenama restoran yang menyajikan menu popular dari Portugis-Afrika iaitu Nando’s telah mencuri perhatian netizen di media sosial apabila memuatnaik beberapa video perayaan di Malaysia.

Selain video pada hari raya Aidilfitri, pihak Nando’s Malaysia turut berkongsi semula video dan ucapan mereka pada Tahun Baru Cina di semua laman media sosial mereka. Perkongsian itu ternyata menimbulkan pelbagai persepsi netizen.

Ada yang beranggapan pihak Nando’s secara tidak sengaja membuat perkongsian itu dan tidak kurang juga yang menganggap ianya adalah perkongsian automatik yang telah ditetapkan sebelum ini.

Bagaimanapun, sebentar tadi Nando’s Malaysia memuatnaik satu lagi hantaran baharu di semua platform mereka sekaligus menjelaskan situasi yang berlaku.

Menurut pihak Nandos’, dengan beberapa situasi yang tidak mengizinkan pada tahun ini apatah lagi dua perayaan utama itu telah disambut dalam norma baharu, restoran yang terkenal dengan pelbagai gimiknya ingin meraikan semula ‘perayaan’ pada tahun ini di semua cawangan mereka.

It's okay to say that 2020 has been one big surprise, but we're here to spice things up for you! Watch till the end for a little surprise! 😉

Who do you want to re-celebrate 2020 with? 🔥#ReCelebrate2020 #NandosMY pic.twitter.com/Wfoh0wGOqd

— Nando's Malaysia (@NandosMY) September 28, 2020

Dengan itu, satu promosi khas telah diadakan yang mana pengunjung berpeluang menikmati diskaun sebanyak RM10 untuk set hidangan ‘full platter’ bagi empat orang. Rata-rata yang mengikuti perkembangan Nando’s di media sosial memuji idea kreatif yang dilontarkan oleh pihak pemasaran jenama itu yang sememangnya lain dari yang lain!


Bagi Bayangan Masalah Rumahtangga? Puteri Sarah Kongsi Petikan Curang

Sejak awal minggu lalu, isu rumahtangga pasangan selebriti Puteri Sarah Liyana dan Syamsul Yusof terus menjadi teka-teki selepas tercetusnya spekulasi bahawa rumahtangga mereka sedang bergolak.

Terdahulu, media tempatan melaporkan Sarah telah ke Pejabat Agama Islam Daerah Gombak bersama ibu mertuanya dipercayai ke bahagian undang-undang keluarga namun tidak dapat dipastikan tujuan sebenarnya. Dalam pada itu, bapa mertua Sarah yang juga pengarah tersohor, Datuk Yusof Haslam juga akui tidak tahu perkara sebenar yang terjadi kerana pasangan itu sudah berpindah ke kediaman sendiri sekitar dua tahun lalu.

Terbaru, seperti menguatkan lagi spekulasi dan situasi rumahtangga mereka, semalam Sarah telah berkongsi beberapa petikan mengenai curang di laman Insta-story nya. Malah dia turut berharap agar pada tahun hadapan akan lebih baik dan bahagia buat dirinya dan anak-anak selain turut berkongsi lokasi terkini yang berada di Ipoh,Perak.

Untuk rekod, Syamsul dan Sarah telah berkahwin pada 8 Mac 2014 dan hasil perkahwinan mereka dikurniakan dua cahaya mata Syaikhul Islam, 3, dan Sumayyah, 1.


Vivy Yusof Letak Jawatan Sebagai Ahli Lembaga Pengarah UiTM?

Usahawan kosmetik popular, Datin Vivy Yusof dikhabarkan telah meletakkan jawatan sebagai Ahli Lembaga Pengarah Universiti Teknologi Mara (UiTM).

Spekulasi itu muncul selepas pihak UiTM membuat satu hantaran di media sosial mereka sebentar tadi yang memberi ucapan penghargaan kepada Vivy selaku salah seorang Ahli Lembaga Pengarah sebelum ini.

“Terima kasih kepada Datin Vivy Yusof atas khidmat bakti sebagai Ahli Lembaga Universiti daripada Pengerusi Lembaga Pengarah, Ahli Lembaga Pengarah dan Pengurusan Eksekutif Universiti,” kata kenyataan itu.

A post shared by uitm_official (@uitm.official)

Pada minggu lalu, Vivy mencuri perhatian apabila telah memfailkan saman fitnah terhadap seorang netizen berhubung isu kerajaan membantu golongan B40 dan M40 yang terjejas akibat COVID-19. Saman fitnah itu difailkan Vivy terhadap Alia Najwa Hassannudin, 28, selaku defendan tunggal menerusi Tetuan Foong Cheng Leong & Co pada 15 Jun lalu.

Sebelum ini, nama Vivy teruk dikecam selepas warganet meluahkan rasa tidak puas hati orang ramai terhadap kenyataannya yang disifatkan merendah-rendahkan golongan B40 dan M40 yang layak menerima Bantuan Prihatin Nasional (BPN). Malah sebuah petisyen turut diwujudkan bagi melucutkan jawatan Vivy dalam institusi pendidikan tersebut. Bagaimanapun, Vivy menerusi sebuah kenyataan memaklumkan ianya merupakan salah faham dan memohon maaf secara terbuka kepada orang ramai mengenai pandangannya itu sebelum ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Lahirkan Bintang Seperti Kajol & SRK! Begini Kisah Bermula Syarikat Produksi Yash Raj Film

Yash Raj Film (YRF) didirikan oleh Yash Chopra pada tahun 1970 dan sekarang dikendalikan oleh Aditya Chopra suami kepada Rani Mukerji.

Yash Chopra telah mengarahkan 22 filem, yang kebanyakannya berjaya. Banyak pelakon di bollywood telah berkembang maju setelah memasuki produksi Yash Chopra. Salah satunya adalah Shahrukh Khan dan Kajol dengan filem legenda Dilwale Dulhania Le Jayenge.

Aditya Chopra telah berkongsi sepucuk surat yang ditulisnya saat syarikat produksi itu sempena ulangtahun genap yang ke- 50 tahun. Secara kebetulan, ia juga menandakan ulang tahun kelahiran Yash Chopra pada 27 September.

Dalam suratnya, Chopra teringat bagaimana ayahnya pada awalnya merupakan seorang pekerja ‘makan gaji’ di BR Films dan memulakan syarikat itu tanpa apa-apa, tetapi mencipta sebuah legasi. Dia juga mengimbau kembali membuat filem ‘Dilwale Dulhania Le Jayenge’ di mana ketika itu  Yash Rash Films sudah menjangkau usia 25 tahun.

“Pada tahun 1970, ayah saya Yash Chopra bersama abangnya, Mr. BR Chopra menubuhkan syarikatnya sendiri. Pada masa itu, dia adalah pekerja bergaji BR Films dan tidak memiliki apa-apa untuk dirinya sendiri. Dia tidak tahu bagaimana menjalankan perniagaan dan bahkan tidak mempunyai pengetahuan asas dalam mendirikan syarikat. Yang dia miliki adalah kepercayaan yang kuat terhadap bakat dan kerja kerasnya serta impian untuk berdikari. Keyakinan seorang lelaki kreatif yang tidak lain menyokong dirinya dan seninya, maka lahirlah Yash Raj Films. “

Yash Chopra, meninggal dunia pada Oktober 2012 kerana diserang denggi pada usia 80 tahun.

Aditya Chopra mengumumkan apa rancangan khasnya kerana syarikat produksi itu telah pun mencecah usia 50 tahun. Dia mengucapkan terima kasih kepada setiap orang yang pernah terlibat dengan YRF, dan mengatakan bahawa dia ingin terus menjadi sebahagian daripada dunia Bollywood dalam kehidupannya.

Sempena ulangtahun ke-50 ini, Aditya Chopra telah melancarkan logo baru, istimewa untuk syarikat produksi yang menandakan permulaan 50 tahun perayaan syarikat produksi terbesar di India.

Logo baru itu menggambarkan perjalanan gemilang Yash Raj Films. Logo tersebut sebagai simbolik sejarah YRF yang pernah bekerja dengan bintang-bintang besar dalam 50 tahun terakhir dan juga menghiburkan penonton dengan filem blockbusters dalam sejarah pawagam India.

Untuk info, Yash Raj Films telah menghasilkan filem hits blockbuster seperti Saathiya, Chandni, Salaam Namaste, Darr, Lamhe, Hum Tum, Mohabbatein, Dil Toh Pagal Hai, Chak De! India, Dhoom, Dilwale Dulhania Le Jayenge, Bunty Aur Bali, Dhoom 2, Fanaa, Veer-Zara dan banyak lagi.


Viral! Padmanaph Singh, Raja Termuda Di India Dan Masih Bujang

Dalam beberapa tahun kebelakangan ini, nama Maharaja Padmanaph Singh telah menarik perhatian seluruh dunia dek kerana kekayaannya yang luar biasa pada usia yang agak muda. Dia juga diramalkan akan menjadi raja jutawan yang termuda di India.

Bagi anda yang masih belum mengenali Padmanaph Singh yang memegang gelaran Maharaja Sawai Padmanaph Singh, beliau adalah ‘Raja’ Jaipur di sebuah bandar di wilayah barat laut India.

Walaupun bergelar raja, gelaran raja Padmanaph Singh masih tidak diiktiraf secara rasmi di India. Menurut The Guardian, perkara ini berlaku adalah kerana pada awal tahun 1970-an, penggubal undang-undang India secara rasmi tidak lagi mengiktirafkan gelaran monarki untuk negara itu. Walaupun itu yang terjadi, penduduk tempatan masih lagi menghormati gelaran yang dipegang oleh Padmanaph Singh.

Raja muda yang berusia 22 tahun itu dilaporkan telah mengambil alih takhta pada tahun 2011 ketika datuknya, Sawai Man Singhji Bahadur meninggal dunia. Beliau dianggap sebagai “Maharaja terakhir” kerana beliau juga adalah orang terakhir yang menerima anugerah bagi gelaran tersebut sebelum negara itu berhenti mengiktiraf hak istimewa kerajaan di negara tersebut.

Sebagai anggota kerajaan, Padmanaph Singh sememangnya telah menjalani kehidupan mewah sejak beliau kecil lagi. Maharaja Padmanaph Singh bukan hanya memiliki gelaran Raja dan juga kekayaan tapi juga memiliki wajah yang tampan. Dia juga sering menjadi model untuk fesyen berjenama.

Untuk mengenali dengan lebih lagi tentang raja jutawan termuda ini, mari kita lihat beberapa fakta menarik tentang beliau.

Selain dari memegang gelaran raja yang kaya pada usia yang cukup muda, Padmanaph Singh juga pernah belajar di beberapa buah negara.

Dirinya sudah menempuhi alam pendidikan sejak berusia 4 tahun lagi. Pada masa itu, dia mendapat pendidikan di salah satu sekolah berasrama terbaik di India iaitu Mayo College di Ajmer.

Setelah menamatkan pengajian, Mahajara Padmanaph Singh melanjutkan pendidikannya di Millfield School di Somerset, England.

Setelah pulang dari England, lelaki yang digelar ‘Pacho’ itu pergi ke Amerika Syarikat untuk belajar seni liberal di Universiti New York.

Tidak hanya berhenti disitu, Padmanaph Singh juga mempelajari sejarah seni di Universiti Museology and Arts, Rome, Italy.

Raja muda ini sangat menyukai dan minat akan sukan polo. Kegemarannya terbukti ketika dia bergabung dalam pasukan Polo India.

Disamping itu, dia juga pernah memenangi Open Polo Club dan diisytiharkan sebagai pemenang termuda dalam pertandingan ini.

Pada usia 20 tahun, dia telah menjawat jawatan sebagai kapten pasukan Polo India pertama di England. Kemudian pada tahun 2018, namanya telah tersenarai dalam Forbes 30 Under 30 kerana kehebatannya bermain sukan Polo.

Selain menyukai sukan polo, ternyata Padmanabh Singh juga merupakan seorang model dan mempunyai pengalaman dalam dunia fesyen. Maharaja Padmanaph Singh selalu diminta untuk menjadi model bagi pelbagai acara fesyen jenama-jenama terkemuka di dunia. Lelaki berusia 22 tahun itu juga pernah membuat pertunjukan fesyen dan berjalan di atas pentas yang gah untuk jenama Dolce & Gabbana dan Giorgio Armani.

Maharaja Padmanaph Singh juga sangat gemar melancong ke seluruhi negara di dunia terutama ke tempat-tempat yang padanya sangat indah dan cantik. Bagi Padmanaph Singh sendiri, tujuan melancong bukan hanya untuk bersiar-siar tetapi juga dapat mengenali dan belajar dengan lebih dekat akan kepelbagaian budaya di seluruh dunia.

“Orang menganggap saya selalu melancong atau tinggal di luar negara, tetapi sebenarnya saya sangat menyayangi keluarga saya dan sangat mencintai Jaipur.” kata Padmanaph Singh ketika ditemuramah oleh Tatler Thailand.

Walaupun masih terlalu muda dan kehidupannya juga sentiasa dikelilingi oleh kemewahan dan mempunyai hobi yang mahal, Maharaja Padmanaph Singh sudah memiliki semangat kepimpinan yang sangat baik. Dia sentiasa berusaha melindungi warisan nenek moyangnya dan sentiasa menjadi penyokong pendidikan wanita.

Di samping itu, dia juga banyak belajar mengenai masalah kaum wanita. Kerana perkara inilah yang diperjuangkan juga oleh ibu dan arwah neneknya.

“Saya berasal dari keluarga yang mempercayai hak yang sama untuk wanita. Jika wanita sentiasa diletakkan di bawah dan kita tidak dapat mengatasi masalah itu, maka kita tidak akan boleh pergi jauh.” kata Maharaja Padmanaph Singh lagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Disyaki Ambil Dadah, Deepika Padukone Menangis Ketika Disoal Polis

Deepika Padukone, Sara Ali Khan dan Shraddha Kapoor telah memenuhi panggilan Biro Pengawalan Narkotik (NCB). Ketiga-tiga pelakon Bollywood itu disyaki mengambil dadah setelah mesej WhatsApp didedahkan dan Rhea Chakraborty menyebut nama mereka.

Seperti diketahui bahawa setelah kematian Sushant Singh Rajput, kes dadah di kalangan selebriti bollywood sedang banyak disiasat. Deepika, Sara dan Shraddha akhirnya mengaku kepada pihak berkuasa.

Menurut laporan, Deepika melakukan mogok tiga kali semasa soal siasat. Bukan hanya itu, isteri Ranveer Singh itu juga menangis ketika pegawai mengajukan bertubi-tubi soalan kepadanya dalam penyiasatan mengenai penjualan dadah di industri Bollywood.

Sehinggakan pegawai Agensi Narkotik India menegur Deepika kerana kelakuannya dan memberi amaran agar tidak terlalu emosional ketika membuat kenyataan.

Deepika tiba di pejabat NCB di Colaba, Mumbai sekitar jam 9.45 pagi waktu tempatan dan pulang pada pukul 3.30 petang. Untuk makluman, mesej Deepika yang didedahkan tersebut menujukkan bahawa Deepika meminta beberapa jenis ubat dari pengurusnya.

Dilaporkan oleh ZeenewsIndia pada hari Isnin, 28 September 2020, hasil soal siasat mengatakan bahawa dia memang mengirim pesan itu tetapi menafikan dakwaan menggunakan dadah. Ranveer Singh juga meminta izin dari NCB untuk menemani Deepika yang mempunyai masalah Anxiety Disorder (Gangguan Kebimbangan).

Sementara itu, Sara Ali Khan dan Shraddha Kapoor disoal siasat secara berasingan dengan Deepika di pejabat zona NCB di Ballard Estate.

Sara diperiksa selama lebih kurang lima jam dan Shraddha sekitar enam jam. Diketahui maklumat Sara diselidiki setelah dia mempunyai hubungan rapat dengan Sushant Singh Rajput dan pernah pergi ke Thailand bersama.

Dalam video yang tersebar, Sara dan Sushant dilihat bercakap sambil ada kepulan asap kecil yang disyaki mereka menghisap dadah.

Anak tiri Kareena Kapoor ini mengaku pada NCB waktu dia memang menemani Sushant ke Thailand namun menolak dakwaan mengambil dadah. Nama Sara disiasat setelah Rhea Chakraborty membongkar beberapa nama aktres ternama Bollywood yang mengambil dadah.

Buat masa ini masih belum ada penangkapan pada 3 aktres ternama tersebut. Pihak NCB masih mendengar kenyataan dan pengakuan yang diajukan oleh Sara Ali Khan, Deepika Padukone dan Shraddha Kapoor.


Dipanggil Hipokrit? Meghan Markle & Putera Harry Setuju Dibayar Netflix RM544 Juta

Meghan Markle dan Putera Harry bersedia menjadi bintang baru dalam rancangan realiti yang diusahakan oleh Netflix. Kemudian, salah satu platform penstriman terbesar di dunia akan mengikuti Meghan Markle dan Putera Harry selama tiga bulan penuh.

Mengejutkan apabila Netflix dilaporkan sanggup berbelanja tinggi demi Meghan Markle dan Prince Harry. Pada masa yang sama, keputusan Meghan Markle dan Putera Harry untuk berkolaborasi dengan Netflix disebut hipokrit. Kenapa ya?

Berita tentang menandatangani kontrak antara Meghan Markle-Prince Harry dan Netflix didedahkan kepada umum pada awal September 2020. Kedua-dua pihak bersetuju untuk membuat program TV yang akan merangkumi aktiviti harian mereka.

Netflix dilaporkan sanggup membelanjakan 112 juta Euro atau sekitar RM544 Juta. Walau bagaimanapun, angka itu masih merupakan anggaran. Dipetik dari Dailymail.uk, perjanjian pembayaran pada mulanya hanya menampung kos produksi dan pengisi suara.

Kemudian Netflix akan mengikuti dan merakam peristiwa dan aktiviti pasangan ini selama tiga bulan penuh. Tetapi tidak jelas sama ada Netflix akan menjalani penggambaran di kediaman mewah mereka di Los Angeles, Amerika Syarikat atau tidak.

Sebelumnya, Meghan Markle dan Putera Harry memutuskan untuk mengundurkan diri sebagai anggota kanan United Kingdom pada Januari 2020. Atas sebab-sebab, mereka ingin menjauhkan diri dari perhatian umum dan media. Namun, menandatangani kontrak dengan Netflix menjadikan pasangan sensasi itu dianggap hipokrit.

“Kami diberitahu bahawa mereka pergi ke California untuk mendapatkan lebih banyak privasi sehingga semuanya nampak sedikit munafik,” kata editor Majalah Majesty, Ingrid Seward.

“Luar biasa. Inilah yang mereka katakan tidak akan mereka lakukan. Semakin banyak mereka berbicara tentang diri mereka sendiri, semakin ramai orang yang ingin mereka melakukan hal itu dan tidak akan tertarik pada hal lain yang mereka tawarkan,” sambungnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Babak Henry Golding Cium Mulut Lelaki Jadi Bualan Panas Peminat!

Di media sosial, nama pelakon antarabangsa kelahiran Malaysia iaitu Henry Golding hangat diperkatakan selepas trailer filem lakonannya Monsoon dikongsi oleh peminat.

Nama Henry menjadi bualan ramai dan mencetuskan kontroversi kerana membawakan watak lelaki homoseksual dan turut melakonkan beberapa babak berahi termasuklah babak bercumbu dengan pelakon-pelakon lelaki lain.

Rata-rata peminat meluahkan rasa terkejut kerana Henry mengambil risiko menjayakan watak berkenaan namun masih memujinya kerana membawakan watak tersebut dengan baik.

Dalam pada itu, Henry menerusi sebuah petikan antarabangsa mendedahkan dia akui tidak berasa terlalu kekok untuk membawakan watak homoseksual namun agak ragu-ragu pada permulaannya.

Bagaimanapun, berbekalkan pengalamannya sebagai seorang penggaya rambut yang turut bergaul dengan semua golongan membuatkan dia meneruskan watak ini dan menghormati pendirian masing-masing.

Peringatan: Video dibawah mengandungi adegan berunsurkan homoseksual, dan tidak sesuai ditonton kepada umum, 18 tahun ke atas sahaja ya!


“See You In Court!”- Syamsul Yusof Mengamuk, Nekad Saman Youtuber

Menerusi hantaran di laman Instagram, pelakon dan pengarah Syamsul Yusuf meluahkan rasa kecewa nya terhadap sebuah akaun YouTube yang memuatnaik video berbaur fitnah berkenaan isu rumahtangga nya.

Berang dengan tuduhan tersebut, Syamsul nekad untuk mengambil tindakan undang-undang terhadap pengguna akaun tersebut dan akan mendapatkan  peguam terbaik bagi mengendalikan kes nya. Menurut Syamsul, tindakan ini bukanlah kerana duit, sebaliknya kerana ingin memberi pengajaran buat mereka di luar sana untuk tidak mengambil kesempatan terhadap isu seumpama ini pada dirinya dan orang lain.

“You guys want to play with me right? Berani tulis tajuk macam ini untuk mendapatkan views di YouTube. Saya dah semak dan saluran ini adalah dari Malaysia dan kita akan dapatkan dia punya id semua”

“Too much brother. Don’t play around with my name. Please stop playing aroung with my f***ing name bro”

“Sekarang ini dekat saluran YouTube saya tahu anda semua nak dapatkan views apa semua, saya tahu itu kerja anda tapi tolong hormati orang dan juga artis”

“I gonna sue yo. See you in court. Its all not about money. nak kasi ajar sikit. Kalau ada artis-artis lain sebelum ini pernah kena kalau diorang tak berani saman ke ha ni Syamsul saman kau sekarang ni. Im not playing game, tolonglah respect orang lain”

“Saya akan dapatkan peguam terbaik. Seriously bro, too much! Orang pun ada perasaan juga” katanya seperti di dalam video tersebut.

Dalam carian Murai.my, akaun tersebut yang didaftarkan atas nama ‘Cabik Geronong’ telah memuatnaik video berjudul ‘TAK SANGKA! Rupanya Syamsul Yusof Curang dengan Puteri Sarah’.

Bagaimanapun, akaun itu telah pun memadam video tersebut sejurus selepas anak kepada pengarah tersohor Datuk Yusof Haslam ini menyatakan tindakan undang-undang yang bakal diambil.


“Datang B***, Itu Biasa”- Liana Rosli Dakwa Bisnes Cuba Disabotaj

Usahawan kosmetik sensasi yang juga anak kepada pelakon veteran Normah Damanhuri, Liana Rosli menerusi laman Instagram nya menegaskan produk di bawah jenamanya selamat untuk diambil.

Kenyataan itu dibuat Liana atau juga dikenali sebagai Kak KM apabila dibanjiri dengan pelbagai persoalan dan komen mengenai keselamatan produknya selepas media tempatan melaporkan anak kepada Normah didenda sebanyak RM10,000 oleh Mahkamah Majistret semalam.

A post shared by lianarosli (@lianarosli_official)

Dalam pada itu akui Liana dia telah didenda dan menjadi tumpuan media ketika berada di mahkamah. Bagaimanapun, kesalahan tersebut menurutnya bukanlah kerana faktor merbahaya sebaliknya atas kesalahan memiliki produk tanpa kelulusan Kementerian Kesihatan Malaysia (KKM) untuk jualan.

“Terima kasihlah yang prihatin dekat Kak KM, yang kesian yang tanya betul tadi pagi ke Kak KM ada dekat Mahkamah. Betul, tak salah orang lagi”

Kita tak bersalah.Yang pasti bukan Sweet Dara, bukan jamu Kak KM yang punya pasal ini. Yang punya pasal, produk Kak KM lagi satu hal-hal pasal lambat keluar kelulusan KKM. Benda itu tak ada apa, dah settle. Syukur Alhamdulillah,terima Kasih Ya Allah dipermudahkan” katanya menerusi video tersebut.

Namun begitu, menerusi hantaran seterusnya Kak KM tidak menolak terdapat pihak yang cuba mensabotaj perniagaannya ketika produk sedang laris di pasaran.

“Biasalah bila kau dah kaya, bila kau dah berniaga yang memang maju, laris tak ada orang boleh beat kau lagi, mulalah datanglah pengkhianat, datang orang yang dengki dengan kau, datanglah b*** ham***, biasa.. tapi kita? relax lah, kita tak ada buat salah apa-apa dengan kau” tambahnya lagi.

Semalam, Majistret M Barath menjatuhkan hukuman terhadap Rose Azlin ,46 tahun, selepas wanita yang juga kakak kepada Liana mengaku bersalah atas pertuduhan yang disabitkan ke atasnya.Mahkamah turut memerintahkan Rose Azlin selaku orang kena saman (OKS) dipenjara empat bulan sekiranya gagal membayar jumlah denda itu.

Mengikut pertuduhan, Rose Azlin didakwa memiliki sebanyak 99 paket produk KM Sampah Cleanse untuk jualan di Subang Jaya pada 11.20 pagi, 21 Januari lalu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tipu Pakej Hotel: Bekas PA Aliff Syukri Sudah Ditangkap?

Beberapa minggu yang lalu, Murai.my melaporkan mengenai bekas pembantu peribadi (PA) usahawan kosmetik popular Dato Seri Aliff Syukri yang dikenali sebagai Iqbal bersama seorang wanita dipercayai isterinya, Intan Nurulhaleda dikatakan telah menipu ramai pelanggan yang membeli pakej pelancongan sebuah hotel mewah di Negeri Sembilan.

Difahamkan beberapa laporan polis telah dibuat, dan turut dikhabarkan antara mangsa-mangsa sindiket penipuan ini termasuklah petugas barisan hadapan dan juga selebriti.

Terbaru, menerusi laporan BERNAMA sepasang suami isteri telah ditahan selepas disyaki terlibat dalam penipuan pakej penginapan sebuah hotel mewah di dalam sebuah serbuan di sebuah penginapan desa di Ampang, dekat sini, pada Khamis lalu. Dengan tangkapan tersebut, warganet turut membuat spekulasi bahawa pasangan yang dimaksudkan adalah Iqbal dan isterinya.

Menurut Ketua Polis Daerah Sungai Buloh Supt Shafa’aton Abu Bakar, tangkapan dibuat selepas pihaknya menerima laporan daripada mangsa yang bekerja sebagai jururawat sebuah hospital kerajaan pada 13 Sept yang menjadi mangsa penipuan suspek berumur 26 dan 27 tahun itu.

Menurutnya, mangsa mengetahui mengenai iklan tawaran penginapan bermalam termasuk sarapan pagi di sebuah hotel terkemuka di Port Dickson, Negeri Sembilan dengan harga pakej RM88 hingga RM499 satu malam yang dibuat menerusi kumpulan aplikasi WhatsApp.

“Mangsa telah menghubungi syarikat suspek dan ditawarkan menjadi ejen dengan komisen sebanyak 10 peratus dengan cara menyebarkan iklan pakej kepada rakan sekerjanya,” katanya pada sidang media di Ibu Pejabat Polis Daerah Sungai Buloh di sini, semalam.

Difahamkan, mangsa turut menerima tempahan daripada 26 rakan sekerjanya dan telah membuat pembayaran lebih RM7,000 kepada akaun syarikat suspek dan diberikan resit tempahan dengan tarikh terbuka iaitu tempahan pada bila-bila masa.

Mangsa hanya menyedari ditipu selepas membuat semakan di hotel terbabit dan tiada tempahan penginapan dibuat oleh syarikat suspek.

“Setakat 25 Sept, kami menerima 30 laporan membabitkan kes yang sama dengan nilai kerugian berjumlah RM26,193,”  jelasnya lagi seperti dipetik menerusi laporan BERNAMA.

Pasangan yang tidak bekerja itu direman sehingga hari ini dan kes disiasat mengikut Seksyen 420 Kanun Keseksaan iaitu kerana menipu.


Day Light Fright Sunway Lagoon Ditunda Pada 17 Oktober 2020!

Menerusi edaran kepada pihak Murai.my, taman tema terkemuka negara Sunway Lagoon telah memaklumkan akan menunda tarikh pembukaan Day Light Fright (DLF) mereka.

Sebelum ini, Sunway Lagoon telah mengumumkan DLF bakal menggantikan Night Of Fright (NOF) pada tahun ini berikutan penularan wabak COVID-19 dan memberi keutamaan pada penjarakkan fizikal. DLF pada mulanya dijadualkan pada 3 Oktober 2020 namun atas beberapa faktor mereka hanya akan melangsungkan acara tersebut pada setiap Sabtu dan Ahad bermula 17 Oktober hingga 15 November 2020.

Buat mereka yang sudah membeli tiket, pihak Sunway Lagoon akan memanjangkan tempoh tamat tiket masuk taman tema tersebut selain menekankan hanya suhu badan para pengunjung yang menepati piawai sahaja akan dibenarkan untuk masuk.


Kini TGV Cinemas Tawar Harga Tiket Wayang Hanya RM9 Sahaja

Sekarang ada macam-macam juga filem terbaik sedang ditayangkan di pawagam. Antaranya filem tempatan seperti Miimaland lakonan Fattah Amin dan filem antarabangsa yang lain seperti Unhinged, Deliver Us From Evil dan banyak lagi.

Berita baik untuk anda yang bergelar ‘kaki wayang’! TGV Cinemas telah mengadakan promosi pembelian tiket wayang dengan hanya RM 9 sahaja.

Tapi bukan untuk setiap hari, sebaliknya promosi ini adalah untuk pada hari Selasa sahaja bermula pada 29 September 2020 hingga 27 Oktober 2020. Benar! Ini bermakna anda boleh dapatkan promosi ini selama sebulan!

Promosi yang dinamakan sebagai Terrific Tuesdays ini boleh dinikmati oleh seluruh rakyat Malaysia di semua cawangan TGV untuk Classic, Deluxe dan Deluve+ Halls.

Namun diingatkan, harga RM9 hanya untuk filem terpilih sahaja dan promosi tidak tersedia untuk pawagam jenis IMAX, Onyx, Flexound, LUXE, Beaniplex, Plushy, INDULGE, Infinity, Prestige.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jangan Terkejut! Ini Wajah Terkini 2 Pelakon Cilik Dalam Sitkom Mr Bean

Siapa yang tidak kenal Mr Bean? Bagi anda yang sering menghabiskan masa menonton televisyen pada era 90an, anda pasti biasa dengan siri Inggeris ini. Kelakuan kebudak-budakannya tanpa mengucapkan sepatah kata pun dapat menimbulkan ketawa dan kemarahan kepada sesiapa sahaja yang menontonnya.

Untuk info, siri ini pada mulanya disiarkan di United Kingdom bermula dengan kisah juruterbang pada 1 Januari 1990 dan diakhiri dengan “The Best Bits of Mr. Bean” pada 15 Disember 1995. Ini bermakna, sitkom bersiri ini sudah berusia 25 tahun. Kini Rowan Atkinson yang membawa watak Mr. Bean sudah berusia 65 tahun.

Bagaimana pula dengan para pelakon cilik yang membintangi sitkom TV ini? Pasti anda tertanya bagaimana wajah terkini pelakon cilik dalam sitkom ini. Jika anda perasan, terdapat dua orang pelakon cilik dalam beberapa episod yang ditayangkan iaitu Jamie Yeates dan Hugo Mendez.

Jamie Yeates memegang watak sebagai kanak-kanak yang ditinggalkan oleh ibunya di sebuah salon rambut. Watak ini muncul dalam episod 14 di mana Mr Bean tidak semena-mena, mengambil alih kerja tukang gunting rambut.

Tidak jauh beza, beginilah wajah terkini Jamie sekarang.

Nampaknya Jamie meneruskan karier sebagai pelakon. Jamie pernah membintangi filem Harry Potter dengan memegang watak sebagai Marcus Flint.

Seterusnya, Huga Mendez yang memegang watak sebagai budak lelaki yang tidak sihat ketika dalam penerbangan. Budak lelaki berambut perang ini akhirnya muntah kerana dia dipercayai mabuk. Dalam episod bertajuk, Safe Flight Mr. Bean ini menyaksikan Mr Bean cuba sedaya-upaya menghiburkan kanak-kanak itu namun tidak berjaya.

Nah! setelah 25 tahun, beginilah wajah pelakon cilik ini sekarang.

Tidak seperti Jamie, Hugo pula tidak meneruskan karier sebagai pelakon, malah dia aktif  dalam dunia muzik dan mempunyai studio dan label rakaman sendiri iaitu Sofrito Label.


Tweet Francisca Peter Kepada Donald Trump Ini Telah Kecewakan Peminat?

Di laman Twitter, nama penyanyi popular era-90 Francisca Peter menjadi bualan warganet selepas dia dikatakan kononnya bersetuju dengan idea yang dilontarkan oleh Presiden Amerika Syarikat, Donald Trump.

Bukan itu sahaja, warganet turut mendedahkan bahawa pelantun Sekadar Di Pinggiran ini juga menyukai beberapa pandangan yang melibatkan orang nombor satu Amerika Syarikat itu.

Rata-rata daripada mereka meluahkan rasa terkejut dan kecewa apabila pendedahan tersebut hangat diperkatakan di media sosial selain turut mengecam tindakannya.

Bagaimanapun, terdapat juga segelintir daripada mereka beranggapan warganet harus memahami dan menghormati pendirian masing-masing biarpun individu tersebut dikenali ramai mahupun sebaliknya.


Geram Dengan Menteri, Lihat Pengacara Ini Temubual ‘Kerusi Kosong’

Mencuri tumpuan dunia, pengacara di Indonesia ini telah melakukan sesuatu yang tidak diduga apabila nekad menemubual sebuah kerusi kosong yang disiarkan secara langsung di Trans7, salah sebuah stesen televisyen yang terbesar di Indonesia.

Disiarkan dalam Mata Najwa, program yang diacarakan oleh Najwa Shihab ini sering menjemput pelbagai tetamu termasuklah ketua daerah, petugas COVID-19 sehinggalah Presiden Indonesia sendiri. Seperti yang sedia maklum, jumlah mangsa wabak ini di Indonesia meningkat dengan begitu mendadak dan Najwa sendiri telah menumpukan maklumat mengenai mencegah wabak di Indonesia dari pelbagai sumber.

Mengenai temubual ‘kerusi kosong’ tersebut, difahamkan dia telah menjemput Menteri Kesihatan Indonesia Terawan Agus Putranto bagi membincangkan perkembangan situasi COVID-19 di Indonesia namun telah ditolak. Geram dan kecewa dengan penolakan tersebut Najwa telah merancang satu episod khas berjudul “#MataNajwaMenantiTerawan” yang kemudian disiarkan di saluran YouTube Najwa Shihab pada Isnin.

“Pandemik ini belum reda dan terkawal. Oleh itu, kami menjemput Menteri Kesihatan Terawan Agus Putranto. Tentu saja tidak ada tokoh yang lebih tepat untuk berbicara kepada masyarakat, kepada kami, untuk memberi penjelasan mengenai keadaan sebenar dan sejauh mana negara menanganinya,” kata Najwa.

Kongsi Najwa, Terawan adalah individu paling hadapan dalam perang melawan COVID-19 dan dia harus menjadi tokoh yang memperjuangkan kesihatan rakyat Indonesia.

“Selagi kedudukan Menteri Kesihatan masih di tangannya, tanggungjawab tidak dapat dipisahkan dari bahunya,” tambahnya lagi.

Memandangkan Terawan dikhabarkan tidak dapat datang ke studio mereka, Najwa bertindak menemubual kerusi kosong di hadapannya seolah-olah dia sedang menemuramah Menteri Kesihatan Indonesia.

“Mengapa kamu menghilang tuan? Anda tidak selalu muncul di khalayak ramai semasa wabak ini,”

“Atau mungkin kehadiran Menteri Kesihatan di khalayak ramai tidak penting?

“Orang ramai, antara lain melalui petisyen, meminta kemurahan hati anda untuk mengundurkan diri, adakah anda bersedia untuk mengundurkan diri, tuan?” tanya Najwa.

Sebaik sahaja tular video berkenaan, ribuan komen membanjiri laman YouTube itu serta memberikan pelbagai pandangan yang tersendiri. Untuk rekod, Indonesia telah mencatat lebih 200,000 kes COVID-19 dan lebih 10,000 kematian.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Tahniah Menantuku”- Khaty Fauziah Gembira Bung Moktar Menang Pilihanraya

Seperti yang diketahui umum, Datuk Seri Bung Moktar Radin telah dilantik sebagai Timbalan Ketua Menteri Sabah 1 merangkap Menteri Perumahan & Kerajaan Tempatan selepas memenangi pilihanraya di Sabah baru-baru ini.

Kemenangannya itu turut menggembirakan ahli keluarganya yang dihujani dengan pelbagai ucapan tahniah termasuklah dari ibu mertuanya yang juga pelakon veteran, Khaty Fauziah.

Menerusi akaun Instagram miliknya, Khaty meluahkan rasa syukur selepas doanya dan ahli keluarga dimakbulkan. Malah dia turut mengucapkan tahniah buat menantunya itu atas kemenangan tersebut.

“Alhamdulillah.. Tahniah MENANTUKU !! Mommy bersyukur Allah SWT mendengar doa-doa mommy, semua ahli keluarga, sahabat-sahabat handai, rakan-rakan taulan serta penyokong-penyokong di atas kemenangan.

“Dan seterusnya perlantikan DS @bungmoktar sebagai Tim. Ketua Menteri menteri Sabah (1) merangkap Menteri Perumahan & Kerajaan Tempatan,” tulisnya.

Untuk rekod, suami kepada pelakon Datin Seri Zizie Izette itu telah menewaskan Timbalan Ketua Wira Parti Warisan Sabah (Warisan), Mohd Ismail Ayub dalam persaingan lima penjuru bagi merebut kerusi Dewan Undangan Negeri (DUN) Lamag dengan perolehan 3,035 undi majoriti.


Inilah Wanita Yang Memiliki Bentuk Tubuh Paling Sempurna Di Dunia

Pelakon Britain Kelly Brook, yang terkenal dengan wataknya dalam sitkom One Big Happy, selalu mendapat pujian atas kecantikan yang dimilikinya. Apa yang menarik lagi, beberapa penyelidikan telah dilakukan dan terbukti bahawa Kelly Brook ternyata memiliki bentuk badan yang paling ideal dan sempurna dan inilah yang sering dicemburui oleh peminat-peminatnya.

Menurut The Sun, pada tahun 2016, satu penyelidikan telah dilakukan oleh penyelidik di University of Texas dan para penyelidik tersebut telah menamakan Kelly Brook sebagai wanita yang memiliki bentuk tubuh yang paling sempurna dan terbaik.

Dalam kajian yang dilakukan, para penyelidik telah melakukan analisis berdasarkan banyak perkara dan turut menyatakan bahawa seorang wanita dengan tubuh yang sempurna adalah wanita yang memiliki tinggi 168 cm, ukur lilit dada 99 cm, pinggul 91 cm dan berat badan 63 kg.

Dari rujukan ukuran itu, hanya Kelly Brook yang dilaporkan memenuhi kriteria tersebut. Di samping itu, para penyelidik juga mendedahkan bahawa ukuran badan Kelly sangat semula jadi dan tidak pernah melakukan sebarang pembedahan plastik.

“Wanita ini (Kelly Brook) sangat natural dan sempurna secara ilmiah.” kata pasukan penyelidik seperti yang dipetik oleh The Sun.

Ketika dia dinobatkan sebagai wanita dengan tubuh yang paling sempurna di dunia, Kelly sendiri amat terkejut. Dalam temu bual yang dijalankan, wanita yang berusia 40 tahun itu mengakui bahawa dia sering merasakan dirinya masih tidak sempurna terutamanya semasa di depan kamera.

Walaupun begitu, Kelly Brook juga mengakui bahawa dia sangat gembira dan bangga kerana senaman dan diet yang sihat yang dilakukannya adalah sebab dia dapat merangkul gelaran tersebut.


Marah Pada Anak, Saif Ali Khan Ajak Kareena Kapoor Pindah

Saif Ali Khan marah dengan anak perempuannya, Sara Ali Khan, yang disyaki terlibat dalam kes dadah. Anak tiri Kareena Kapoor itu disebut oleh Rhea Chakraborty sebagai salah seorang selebriti Bollywood yang mengambil dadah bersama mendiang Sushant Singh Rajput.

Sara disoal oleh Biro Pengawalan Narkotik (NCB) pada akhir minggu lalu dan menafikan dia telah mengambil barang haram itu. Namun, Saif dan Kareena Kapoor dilaporkan seperti kurang senang di atas dakwaan terhadap Sara.

Sara dikatakan telah menyebabkan keluarganya menghadapi masalah yang memalukan. Saif akhirnya marah kepada bekas isterinya Amrita Singh dan Sara kerana nama Saif juga dilihat buruk oleh orang ramai.

Dilaporkan dari The Times Of India pada hari Rabu, 30 September 2020, Saif telah memutuskan untuk tidak memberikan sokongan kepada Sara dan ingin menjauhkan dirinya dan keluarganya dari disoal media. Oleh hal demikian, untuk sementara waktu Saif membawa Kareena Kapoor dan Taimur Ali Khan berpindah dari Mumbai ke Delhi.

Sementara itu, ibu Sara, Amrita dan neneknya iaitu aktres legenda Sharmila Tagore, berusaha menjernihkan keadaan itu dengan sedaya upaya. Dikatakan bahawa kekecewaan Saif terhadap anak perempuannya tidak akan membantu Sara dalam kes dadah. Dia lebih utamakan menemani Kareena Kapoor untuk penggambaran filem terbaru berjudul Laal Singh Chaddha.

Terdahulu, Sara menafikan mengambil dadah tetapi mengakui ada hubungan rapat dengan Sushant. Pelakon berusia 25 tahun itu mengatakan bahawa dia telah menemani Sushant ke ladang Lonavla beberapa kali dan juga pernah bersamanya semasa melancong ke Thailand.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jadi Mangsa Buli Siber, Anak Azhar Sulaiman Tunjuk F**K Kepada ‘Haters’

Anak kepada pelakon Azhar Sulaiman, Kasih Iris Leona menjadi tumpuan netizen apabila berkongsi luahan hati nya ekoran menjadi mangsa buli siber di media sosial sejak kebelakangan ini.

Menerusi beberapa buah video yang dimuatnaik, Leona berasa kecewa kerana menjadi mangsa buli yang agak melampau termasuklah gurauan berbaur lucah di sebuah laman media sosial.

Malah Leona turut mendedahkan punca dia menyahaktifkan akaun Twitter nya sebelum ini adalah kerana terlalu banyak fitnah dan cerita telah direka-reka oleh sesetengah pihak yang tidak menyukainya.

“Orang ramai telah menyebarkan berita palsu mengenai saya sehingga trending di laman Twitter dan menyebabkan saya terpaksa menyahaktifkan akaun Twitter kerana kecaman tersebut” kongsi Leona dalam petikan video TikTok nya.

Dalam pada itu, Leona yang mempunyai 53 ribu pengikut di laman Twitter, dibanjiri dengan pelbagai komen dan sokongan moral dari pengikutnya yang mengharapkan dia terus kuat dan tidak mengambil peduli segala kecaman yang diterima.